Jer 32 | AsmULB | STEP | যিহূদাৰ চিদিকিয়া ৰজাৰ ৰাজত্বৰ দশম বছৰত, অৰ্থাৎ নবূখদনেচৰৰ ৰাজ্বৰ অষ্টাদশ বছৰত যিহোৱাৰ পৰা যিৰিমিয়াৰ ওচৰলৈ যি বাক্য আহিছিল, তাৰ বিষয় এই।\nযিৰিমিয়াই কিনি লোৱা এডোখৰ মাটিৰ উপমা।\n1যিহূদাৰ চিদিকিয়া ৰজাৰ ৰাজত্বৰ দশম বছৰত, অৰ্থাৎ নবূখদনেচৰৰ ৰাজ্বৰ অষ্টাদশ বছৰত যিহোৱাৰ পৰা যিৰিমিয়াৰ ওচৰলৈ যি বাক্য আহিছিল, তাৰ বিষয় এই। 2সেই সময়ত, বাবিলৰ ৰজাৰ সৈন্যসান্তই যিৰূচালেম অৱৰোধ কৰিছিল, আৰু যিৰিমিয়া ভাববাদী যিহূদাৰ ৰাজগৃহৰ প্ৰহৰীৰ চোতালত বন্দী অৱস্থাত আছিল।\n3যিহূদাৰ ৰজা চিদিকিয়াই তেওঁক বন্দী কৰি থৈ কৈছিল, “তুমি এই বুলি কিয় ভাববাণী প্ৰচাৰ কৰিছা বোলে, ‘যিহোৱাই এইদৰে কৈছে: চোৱা, মই এই নগৰখন বাবিলৰ ৰজাৰ হাতত সমৰ্পণ কৰিম, আৰু তেওঁ তাক অধিকাৰ কৰি ল’ব; 4যিহূদাৰ ৰজা চিদিকিয়া কলদীয়াসকলৰ হাতৰ পৰা সাৰি নাজাব কিয়নো তেওঁক অৱশ্যে বাবিলৰ ৰজাৰ হাতত শোধাই দিয়া হ’ব। তেওঁ সম্মুখা-সম্মুখি হৈ ৰজাৰ লগত কথা হ’ব, আৰু তেওঁ ৰজাৰ চকুৱে চকুৱে দেখা দেখি হ’ব; 5কিয়নো চিদিকিয়া বাবিললৈ যাব, আৰু মই তেওঁৰ বিচাৰ নকৰালৈকে তাতেই তেওঁ থকিব” - এয়ে যিহোৱাৰ ঘোণা। তোমালোকে যদিও কলদীয়াসকলৰ সৈতে ৰণ কৰিছা, তথাপি কৃতকাৰ্য্য নহ’বা,”\n6যিৰিমিয়াই ক’লে, “যিহোৱাৰ বাক্য মোৰ ওচৰলৈ আহিল, আৰু ক’লে, 7‘চোৱা, তোমাৰ দদায়েৰা চল্লূমৰ পুত্ৰ হনমেলে তোমাৰ ওচৰলৈ আহি এই কথা ক’ব, “অনাথোতত থকা মোৰ শস্যক্ষেত্ৰখন তুমি নিজৰ কাৰণে কিনি লোৱা, কিয়নো তাক কিনি মোকলাবলৈ তোমাৰ স্বত্ব আছে”।”\n8পাছত যিহোৱাৰ বাক্য অনুসাৰে মোৰ দদাইৰ পুত্র হনমেলে প্ৰহৰীৰ চোতাললৈ মোৰ ওচৰলৈ আহি ক’লে, “মই বিনয় কৰোঁ, বিন্যামীন দেশৰ অনাথোত থকা মোৰ শস্যক্ষেত্ৰখন তুমি কিনি লোৱা, কিয়নো তাৰ উত্তৰাধিকাৰ আৰু মোকলাবৰ স্বত্ব তোমাৰ; তুমি নিজৰ কাৰণে তাক কিনি লোৱা।” তেতিয়া, এয়ে যে যিহোৱাৰ বাক্য, সেই বিষয়ে মই জানিলোঁ। 9এই কাৰণে মই মোৰ দদাইৰ পুত্রক হনমেলৰ পৰা অনাথোতত থকা শস্যক্ষেত্ৰখন কিনি লৈ তাৰ ধন সোতৰ চেকল ৰূপ তেওঁক জুখি দিলোঁ।\n10মই দলীলত চহি দি তাক মোহৰ মাৰি বন্ধ কৰিলোঁ, আৰু সাক্ষী মাতি, তেওঁক তৰ্জুত সেই ৰূপ জুখি দিলোঁ। 11তাৰ পাছত মই মাটিৰ বৰ্ণনা আৰু নিয়ম থকা খৰিদা দলীল দুখন, অৰ্থাত মোহৰ মাৰি বন্ধ কৰা আৰু খোলা এই দুয়োখন ললোঁ। 12তাৰ পাছত মোৰ দদাইৰ পুত্র হনমেলৰ সন্মুখত, খৰিদা দলীলত চহি দিয়া সাক্ষীবোৰৰ আগত আৰু প্ৰহৰীৰ চোতালত বহি থকা সকলো যিহূদী লোকৰ আগত মই এই খৰিদা দলীলখন মহচেয়াৰ নাতিয়েক নেৰিয়াৰ পুত্ৰ বাৰুকৰ হাতত সোধাই দিলোঁ।\n13তেতিয়া তেওঁলোকৰ আগতে বাৰুকক মই এই আজ্ঞা দিলোঁ, মই ক’লো 14“ইস্ৰায়েলৰ ঈশ্বৰ বাহিনীসকলৰ যিহোৱাই এই কথা কৈছে: ‘তুমি মোহৰ মাৰি বদ্ধ কৰা এই খৰিদা দলীলখন আৰু এই খোলা দলীলখন, দুয়োখন লৈ বহুদিনলৈ থাকিবৰ কাৰণে এক নতুন মাটিৰ পাত্ৰত থোৱা।’ 15কিয়নো ইস্ৰায়েলৰ ঈশ্বৰ বাহিনীসকলৰ যিহোৱাই এই কথা কৈছে: ‘ঘৰ, শস্যক্ষেত্ৰ আৰু দ্ৰাক্ষাবাৰী এই দেশত পুনৰায় কিনা যাব’।”\n16নেৰিয়াৰ পুত্ৰ বাৰুকক এই খৰিদা দলীলখন দিয়াৰ পাছত মই যিহোৱাৰ আগত প্ৰাৰ্থনা কৰি ক’লোঁ, 17“হে প্ৰভু যিহোৱা, চোৱা, তুমিয়েই তোমাৰ মহা শক্তিৰে আৰু মেলা বহুৰে আকাশ-মণ্ডল আৰু পৃথিৱী নিৰ্মাণ কৰিলা। তোমাৰ অসাধ্য একোৱেই নাই; 18তুমি হাজাৰ হাজাৰ লোকলৈ দয়া প্ৰকাশ কৰোঁতা, আৰু লোকসকলৰ অপৰাধৰ প্ৰতিফল তেওঁলোকৰ পাছত হোৱা তেওঁলোকৰ সন্তান-সন্তুতিৰ বুকুত দিওঁতা। তুমিয়ে মহান পৰাক্ৰমী ঈশ্বৰ; বাহিনীসকলৰ যিহোৱা তোমাৰ নাম।\n19তুমি জ্ঞানত মহান, আৰু কাৰ্যত শ্ৰেষ্ঠ, কিয়নো প্ৰতিজনৰ আচাৰ-ব্যৱহাৰ আৰু কাৰ্যৰ ফল অনুসাৰে প্ৰতিফল দিবলৈ মনুষ্য-সন্তানসকলৰ আটাই আচাৰ-ব্যৱহাৰৰ ওপৰত তোমাৰ চকু মেলা আছে। 20তুমি মিচৰ দেশত নানা চিন আৰু বিস্মিত লক্ষণ দেখুৱাইছিলা। আজিলৈকে ইস্ৰায়েল আৰু আন আন লোকসকলৰ মাজত তুমি নিজৰ কাৰণে তোমাৰ নাম প্ৰখ্যাত কৰিলা। 21তুমি নানা চিন, বিস্মিত লক্ষণ, বলী হাত, মেলা বাহু আৰু মহাভয়ানকতাৰে তোমাৰ প্ৰজা ইস্ৰায়েলৰ লোকসকলক মিচৰ দেশৰ পৰা উলিয়াই আনিছিলা।\n22আৰু গাখীৰ মৌ-জোল বৈ যোৱা যি দেশ তেওঁলোকক দিম বুলি তুমি তেওঁলোকৰ পূৰ্ব্ব–পুৰুষসকলৰ আগত শপত কৰিছিলা, সেই দেশ তুমি তেওঁলোকক দিলা। 23তেতিয়া তেওঁলোকে সোমাই তাক অধিকাৰ কৰি ল’লে। কিন্তু তেওঁলোকে তোমাৰ বাক্য পালন নকৰিলে, বা তোমাৰ ব্যৱস্থাত নচলিলে। তুমি তেওঁলোকক যি যি কাৰ্য কৰিবলৈ আজ্ঞা দিছিলা, সেইবোৰৰ একোকে তেওঁলোকে নকৰিলে, আৰু এই কাৰণে তুমি তেওঁলোকৰ ওপৰত এই সকলো দুৰ্যোগ ঘটালা।\n24চোৱা! নগৰখন অধিকাৰ কৰিবলৈ উদ্দেশ্যেৰে সৌৱা হাদামবোৰ ওচৰ পালেহি। কিয়নো তৰোৱাল, আকাল আৰু মহামাৰীৰ কাৰণে এই নগৰখন তাৰ অহিতে যুদ্ধ কৰা কলদীয়াসকলৰ হাতত সমৰ্পণ কৰা হৈছে। আৰু তুমি যি ঘটাৰ কথা কৈছিলা সেয়ে ঘটি আছে; আৰু চোৱা, তুমি তাকেই দেখি আছা। 25আৰু হে প্ৰভু, তুমি এই বুলি মোক কৈছিলা বোলে, “ৰূপ দি শস্যক্ষেত্ৰ কিনা, আৰু সাক্ষী মাতা, অথচ এই নগৰখন কলদীয়াসকলৰ হাতত শোধাই দিয়া হৈছে।”\n26তেতিয়া যিৰিমিয়াৰ ওচৰলৈ যিহোৱাৰ এই বাক্য আহিল বোলে, 27“চোৱা! ময়েই যিহোৱা, সকলো মৰ্ত্ত্যৰেই ঈশ্বৰ। মোৰ অসাধ্য জানো কিবা আছে নে?” 28এই কাৰণে যিহোৱাই এই কথা কৈছে: “চোৱা, মই কলদীয়াসকলক আৰু বাবিলৰ ৰজা নবূখদৰেচৰৰ হাতত এই নগৰখন সৰ্ম্পণ কৰিম। তেতিয়া তেওঁ তাক হাত কৰি ল’ব।\n29আৰু এই নগৰখনৰ বিৰুদ্ধে যি কলদীয়াসকলে যুদ্ধ কৰিছে, তেওঁলোকে আহি এই নগৰত জুই লগাই দিব, আৰু মোক উত্তেজিত কৰাৰ কাৰণে যি ঘৰবোৰৰ চালত লোকসকলে বালৰ উদ্দেশ্যে ধূপ উৎসৰ্গ কৰিছিল আৰু আন দেৱতাৰ উদ্দেশ্যে পেয় নৈবেদ্য ঢালিছিল, সেইবোৰ ঘৰে সৈতে এই সকলোবোৰ পুৰি পেলাব। 30কিয়নো ইস্ৰায়েল আৰু যিহূদাৰ সন্তানসকলে লৰা কালৰে পৰা মোৰ সাক্ষাতে কেৱল কু-কৰ্মহে কৰা লোক আছিল; ইস্ৰায়েলৰ সন্তানসকলে নিজ নিজ হাতৰ কাৰ্যৰে কেৱল মোক বেজাৰহে দিছে” - এয়ে যিহেৱাৰ ঘোষণা।\n31“কিয়নো তেওঁলোকে এই নগৰখন সজা দিনৰে পৰা আজিলৈকে, ই মোৰ পক্ষে কেৱল মোৰ ক্ৰোধ আৰু কোপৰ কাৰণ হে হৈ পৰিছে। সেই কাৰণে মোৰ আগৰ পৰা মই এই নগৰখন দূৰ কৰি ইয়াৰ পৰা বিমুখে থাকিম, 32কিয়নো ইস্ৰায়েল আৰু যিহূদাৰ সন্তানসকলে, মোক বেজাৰ দিবৰ অৰ্থে কৰা তেওঁলোকৰ সকলো দুষ্কৰ্ম্মৰ দ্ৱাৰাই মোক উত্তেজিত কৰিলে - তেওঁলোকৰ ৰজাসকল, প্ৰধান লোকসকল, পুৰোহিতসকল, ভাববাদীসকল আৰু যিহূদাৰ প্রত্যেক জন লোক আৰু যিৰূচালেম-নিবীসীসকল।\n33তেওঁলোকে মোলৈ মুখ নিদি পিঠি দিলে যদিও মই প্ৰভাতে তেওঁলোকক আগ্রহেৰে শিক্ষা দিছিলোঁ। মই তেওঁলোকক শিক্ষা দিবলৈ প্রচেষ্টা কৰিছিলোঁ তথাপি তেওঁলোকৰ কোনো এজনে মোৰ সৎ শিক্ষা গ্ৰহণ কৰিবলৈ কাণ নিদিলে। 34কিন্তু মোৰ নামেৰে প্ৰখ্যাত হোৱা গৃহটি অশুচি কৰিবৰ অৰ্থে তেওঁলোকে তাৰ ভিতৰত তেওঁলোকৰ ঘৃণনীয় বস্তুবোৰ ৰাখিলে। 35তাৰ পাছত তেওঁলোকে হিন্নোমৰ পুত্রৰ উপত্যকাত থকা বালৰ পবিত্র ঠাইবোৰ সাজিলে যাতে তেওঁলোকে মোলকৰ উদ্দেশ্যে নিজ নিজ পো-জীবোৰক বলি দিব পাৰে যি বিষয়ে সেই ঘিণলগীয়া কাৰ্য কৰিবৰ কাৰণে মই আজ্ঞা কৰা নাছিলোঁ, আৰু মোৰ মনত উদয়ো হোৱা নাছিল। এইদৰে কাৰ্য কৰি তেওঁলোকে যিহূদাক পাপ কৰালে।\n36এই কাৰণে এতিয়া, মই যিহেৱা, ইস্ৰায়েলৰ ঈশ্বৰে এই নগৰৰ বিষয়ে কৈছে, যাৰ বিষয়ে তোমালোকে কৈছা, ‘যি তৰোৱাল, আকাল আৰু মহামাৰীৰ দ্বাৰাই এই নগৰখন বাবিলৰ ৰজাৰ হাতত শোধাই দিয়া হৈছে: 37চোৱা, মই মোৰ ক্ৰোধ, কোপ আৰু মহাৰোগত তেওঁলোকক যি যি দেশলৈ খেদাই পঠাইছিলোঁ, সেই সকলো দেশৰ পৰাই তেওঁলোকক মই গোট খোৱাম, আৰু মই পুনৰায় তেওঁলোকক এই ঠাইলৈ আনি নিৰাপদে বাস কৰাম।\n38তেতিয়া তেওঁলোক মোৰ প্ৰজা হ’ব, আৰু মই তেওঁলোকৰ ঈশ্বৰ হম। 39মই তেওঁলোকক এক চিত্ত আৰু এক পথ দিম যাতে তেওঁলোকে মোক প্রতিদিনে সন্মান কৰিবৰ কাৰণে তেওঁলোক আৰু তেওঁলোকৰ পাছৰ সন্তানসকলৰ মঙ্গল হয়। 40তেওঁলোকৰ মঙ্গল কৰিবলৈ অৰ্থে, মই যেন তেওঁলোকৰ পৰা নুঘূৰিম, সেই কাৰণে মই তেওঁলোকৰ সৈতে এনে এক চিৰস্থায়ী নিয়ম স্থাপন কৰিম যাতে তেওঁলোকৰ মনত মোৰ বিষয়ৰ ভয় স্থাপন কৰিম যাতে তেওঁলোক মোৰ পাছত চলি মোৰ পৰা কেতিয়াও আঁতৰ নহয়।\n41তেতিয়া মই তেওঁলোকৰ মঙ্গল কৰিবলৈ মই তেওঁলোকত আনন্দ কৰিম, আৰু নিশ্চয়ে সমস্ত মনেৰে আৰু সমস্ত প্ৰাণেৰে মই তেওঁলোকক এই দেশত ৰোম।”\n42কিয়নো যিহোৱাই এই কথা কৈছে: মই লোকসকললৈ যেনেকৈ এই সকলো মহা-আপদ ঘটালোঁ, তেনেকৈ মই তেওঁলোকলৈ প্ৰতিজ্ঞা কৰা সকলো মঙ্গলো ঘটাম।\n43তেতিয়া এই যি দেশৰ বিষয়ে, ‘ই মনুষ্য আৰু পশুশূন্য ধ্বংসস্থান, ইয়াক কলদীয়াসকলৰ হাতত সমৰ্পণ কৰা হৈছে’, এই বুলি তোমালোকে কৈছা, এই দেশৰ শস্যক্ষেত্ৰ কিনা হ’ব। তেওঁলোকে ধন দি শস্যক্ষেত্ৰ কিনিব, আৰু দলীলত চহি দি, মোহৰ মাৰি বন্ধ কৰিব। বিন্যামীন প্ৰদেশত, যিৰূচালেমৰ চাৰিওফালে থকা ঠাইত, আৰু যিহূদাৰ পৰ্ব্বতীয়া অঞ্চলৰ নিম্ন-ভুমিৰ, আৰু দক্ষিণ অঞ্চলৰ নগৰবোৰত সাক্ষী মাতিব; কিয়নো মই তেওঁলোকৰ বন্দী-অৱস্থা পৰিবৰ্ত্তন কৰিম” - এয়ে যিহোৱাৰ ঘোষণা।


অলপ ভাবি চাওঁ (গাৰ্গী চক্ৰৱৰ্ত্তী) - সাহিত্য ডট অৰ্গ\nঅলপ ভাবি চাওঁ (গাৰ্গী চক্ৰৱৰ্ত্তী)\nআমি কওঁ আমি উন্নতি কৰিছোঁ, আমি আগবাঢ়িছোঁ, আমাৰ সন্তানে চহৰৰ নামজ্বলা বিদ্যালয়ত পঢ়িছে, আমি সুখী ইত্যাদি। কিন্তু প্ৰকৃততে আমি সুখীনে? মানসিক আৰু তাত্বিক দিশত আমি কিমান আগবাঢ়িলোঁ? আমাৰ মনবোৰ প্ৰকৃততে বহল হয়নে?\nদুগৰাকী নতুনকৈ হোৱা বান্ধৱী – হিয়া আৰু শ্যামলী। শ্যামলীৰ দুয়োটা সন্তানক এইবাৰ নতুনকৈ হিয়াৰ সন্তানটো পঢ়ি থকা বিদ্যালয়খনত ভৰ্ত্তি কৰাইছে। শ্যামলীয়ে স্কুটি এখন চলাই আহে আৰু দুয়োটা সন্তানক বিদ্যালয়ত থৈ যায় আৰু লৈ যায়। বিদ্যালয় ছুটি হোৱাৰ সময়ত দুয়োজনী বান্ধৱী প্ৰায়ে লগ হয় আৰু কথা পাতে। লাহে লাহে দুয়ো বান্ধৱীৰ মাজত অন্তৰংগতা বাঢ়ে আৰু দুয়ো বহুত কথা পাতে – সন্তানৰ কথা, ব্যক্তিগত জীৱনৰ কথা ইত্যাদি। দিনটোত এবাৰ হলেও দুয়োজনী বান্ধৱীয়ে ফোনত হলেও কথা পাতিবই।\nসিদিনাও আন দিনাৰ দৰে শ্যামলীয়ে হিয়ালৈ ফোন কৰিলে।\n“শ্যামলী, কোৱা। কেনে আছা?”, হিয়াৰ সম্ভাষণৰ উত্তৰত শ্যামলীয়ে ক’লে – “তোমাৰ লগত অলপ কথা আছে।“ সদাহাস্যময়ী শ্যামলীৰ মাতটোত হিয়াই প্ৰথমবাৰৰ বাবে এটা চেপি ৰখা খং, হতাশা, দুখ আৰু উত্তেজনা অনুভৱ কৰিলে।\nহিয়াই ক’লে – “কোৱাচোন”।\nতাৰ উত্তৰত শ্যামলীয়ে যিখিনি কথা ক’লে সেইখিনি কথাই হিয়াক এতিয়াও শান্তিত থাকিব দিয়া নাই। শ্যামলীয়ে কৈছিল – “হিয়া, তুমি কোৱাচোন মই কি দোষ কৰিলোঁ। আজি মই ঋষিক আনিবলৈ গৈ বাকী কেইগৰাকীমানৰ লগত স্কুলৰ সন্মুখত ৰৈ আছিলোঁ। হঠাতে তাৰ মাজৰে এগৰাকীয়ে মোক সুধিলে – ‘আপুনি বোলে বিধবা? হয় নেকি? নাজানিছিলোঁ দেই।‘ লগে লগে আন এগৰাকীয়ে ক’লে – ‘আপুনি অকলে অকলে কেনেকৈ থাকে? কেনেকৈ চলে?’ মই কিবা এটা উত্তৰ ভাবি থাকোতেই তৃতীয় এগৰাকীয়ে ক’লে – ‘অকলে থাকিবলৈ ভয় নালাগেনে? মোৰ যে এওঁ নথকাত আমাৰ ঘৰলৈ আন কোনোবা আহিলেও বিৰাট ভয় লাগে জানা। এই কথাবোৰ তেওঁলোকে মোক সুধি থাকোতে তেওঁলোক কিমান আগ্ৰহী আৰু উৎসাহী হৈ গৈছিল তুমি নেদেখিলে বিশ্বাস কৰিব নোৱাৰিবা। কোৱাচোন হিয়া, তেওঁলোকে আচলতে মোৰ পৰা কি জানিব বিচাৰিছিল? মোৰ স্বামীৰ এটা দূৰ্ঘটনাত মৃত্যু হোৱাতো জানো মোৰ দোষ? স্বামীৰ মৃত্যুৰ পিছত সন্তানদুটাক লৈ মই যে সাহসেৰে জীয়াই আছোঁ, সন্তানদুটাক মানুহ কৰিবলৈ চেষ্টা কৰিছোঁ তাৰ কাৰণে তেওঁলোকৰ কিবা অসুবিধা হ’লনেকি?” কথাবোৰ কৈ কৈ শ্যামলীয়ে উচুপি উঠিল।\nশ্যামলীৰ কথা শুনি হিয়াৰ মুখৰ মাত হৰিল। কি ক’ব এতিয়া শ্যামলীক। তথাপিও ক’লে – “তুমি দুখ নকৰিবা। আজিকালি সমাজত তথাকথিত শিক্ষিতৰ সংখ্যা বেছি হৈছে যি মানৱীয় প্ৰমূল্যসমূহৰ বিষয়ে একো নাজানে”।\nফোনটো থৈ হিয়াই ভাবিলে – ‘এগৰাকী স্বাৱলম্বী নাৰীক, একমাত্ৰ স্বামীৰ মৃত্যু হোৱাৰ বাবেই, কোনোবাই এনেকৈ কৈ দিব পাৰে। আৰু এই কথাবোৰ কওঁতে তেওঁলোকে পাহৰি যায় যে তেওঁলোকো নাৰী। এইখিনি মানবিক অনুভূতি লৈয়েই তেওঁলোকে নিজকে শিক্ষিত বুলি কয়, নিজক সুখী বুলি ভাবে, নিজৰ সন্তানক মানুহ কৰাৰ কথা কয়।‘\n← সৰিয়হ ফুল (ত্ৰিনয়ন বৰা)\nস্পিৰিট কল (প্ৰতিভূ দত্ত) →\nকোমল প্ৰাণ (ৰঞ্জন জ্যোতি বৰ্মন)\nআমাৰ ধৈৰ্য্যগুণ কমিছে নেকি? (অনামিকা চলিহা)\nবগীতৰা ওলাই দেখা দিয়া,


কৰ্মফলে ৰেহাই নিদিলে ‘ক’লা ল’ৰা’ক ; নিয়তিয়েই যেন চৰম শাস্তি বিহিলে অনিমেষ হত্যাকাৰীক! -\nHomeআঞ্চলিককৰ্মফলে ৰেহাই নিদিলে ‘ক’লা ল’ৰা’ক ; নিয়তিয়েই যেন চৰম শাস্তি বিহিলে অনিমেষ...\nডিজিটেল ডেস্ক : ‘সকলো কাৰ্যৰে সমান আৰু বিপৰীতমুখী প্ৰতিক্ৰিয়া থাকে।’ ৰাজ্যৰ বিশেষ আৰক্ষী সঞ্চালকপ্ৰধান জি পি সিঙৰ এটা টুইটে আজি বিশেষ চৰ্চা লাভ কৰিছে। এজন ভয়ংকৰ অপৰাধীৰ আকাংক্ষিত, অৱধাৰিত শেষ পৰিণতিৰ কথা প্ৰকাশ কৰি শীৰ্ষ আৰক্ষী বিষয়াগৰাকীয়ে এই টুইট কৰে। যোৰহাটৰ অনিমেষ বৰুৱা হত্যাকাণ্ডৰ মূল অভিযুক্ত ক’লা ল’ৰা ওৰফে নীৰজ দাসে আৰক্ষীৰ গাড়ীৰ পৰা পলাবলৈ লওঁত দুৰ্ঘটনাগ্ৰস্ত হৈ মৃত্যু হোৱাৰ পাছতে এই টুইট কৰে সিঙে। এজন নৃশংস আৰু দাগী অপৰাধীৰ এই পৰিণতিৰ পাছত এতিয়া সকলোকে সকাহ লাভ কৰা পৰিলক্ষিত হৈছে। আৰক্ষীৰ জিম্মাত অভিযুক্তৰ মৃত্যুৰ ঘটনাক লৈ একাংশই প্ৰশ্ন উত্থাপনো কৰিছে আৰু আৰক্ষীৰ জিম্মাৰ পৰা অপৰাধীয়ে পলোৱাৰ বা পলাবলৈ চেষ্টা কৰাৰ ধাৰাবাহিক ঘটনাক লৈ প্ৰশ্ন তুলিছে যদিও নীৰজ দাসে যি জঘন্য অপৰাধ সংঘটিত কৰিছিল তাৰ প্ৰতিফল এনেদৰে পোৱাটোক বহুতেই কালৰ বিচাৰ বুলি অভিহিত কৰিছে।\nযোৰহাটৰ ঘটনাৰ মূল অভিযুক্তৰ পৰিণতিৰ পাছতে এতিয়া অনিমেষৰ প্ৰতি এয়া শ্ৰদ্ধাঞ্জলি বুলি চিহ্নিত কৰিছে বহুতেই। উল্লেখ্য যে, একাংশ মানুহৰ নৃশংসতা আৰু পুনৰ বৰ্বৰতাৰ দুৰ্ভগীয়া সাক্ষী হ’বলগীয়া হৈছিল আমাৰ সমাজ। সামান্য অজুহাততে এজন তেজোদ্বীপ্ত যুৱকক নৃশংসভাৱে মৰিয়াই হত্যা কৰিছিল একাংশ পৈশাচিক প্ৰবৃত্তিৰ লোকে। অপৰাধ প্ৰৱণতাৰে বিষাক্ত মন-মানসিকতাৰ একাংশ লোকৰ হেৰুৱাইছিল প্ৰাণ হেৰুৱালে অনিমেষ ভূঞা নামৰ যুৱকজনে। যোৰাহাটক ঠাকুৰবাৰী অঞ্চলত সংঘটিত এই ঘটনাক লৈ সমগ্ৰ ৰাজ্য বুৰ গৈছিল শোক সাগৰত। প্ৰত্যক্ষদৰ্শীয়ে দিয়া বিৱৰণ অনুসৰি ঘটনাৰ দিনা দুৰ্ভগীয়া অনিমেষে তেওঁৰ আন দুজন বন্ধু মৃদুষ্মন্ত বৰুৱা আৰু প্ৰণয় দত্তৰ সৈতে যোৰহাটলৈ বজাৰ কৰিবলৈ আহিছিল। তেওঁলোক আহি এটা ঠাইত গাড়ী ৰখোৱাৰ পাছতে তেওঁলোকে এজন লোকক স্কুটীৰে আহি তেওঁলোকক গাড়ীৰ কাষতে বাগৰি পৰা দেখে। তেওঁলোকে লোকজনক সহায় কৰিবলৈ আগুৱাই যায়। লোকজন সুৰামত্ত হৈ আছিল বুলি জানিব পৰা গৈছে। সেই মুহূৰ্ততে একাংশ যুৱকে আহি এওঁলোক তিনিও দুৰ্ঘটনা সংঘটিত কৰা বুলি অভিযোগ কৰি আক্ৰমণ আৰম্ভ কৰি দিয়ে। প্ৰথমে দুই এজনকৈ আহি তেওঁলোকক প্ৰহাৰ কৰা আৰম্ভ কৰে আৰু নিমিষতে ৰহস্যজনকভাৱে বহু যুৱকৰ সেই স্থানত সমাগত ঘটে আৰু তিনিওকে আক্ৰমণ কৰিবলৈ আৰম্ভ কৰে। আক্ৰমণকাৰীৰকেইজনৰ ভিতৰত বহু ড্ৰাগছ সেৱনকাৰী যুৱকো আছিল বুলি স্থানীয় লোকে সদৰি কৰিছে। যুৱকৰ দলটোৰ আক্ৰমণ বাকী দুজনৰ প্ৰাণ ৰক্ষা পৰিল যদিও অনিমেষে শেষ ৰক্ষা কৰিবলৈ সক্ষম নহ’ল। মৃদষ্মন্ত আৰু প্ৰণয়ে অনিমেষত উদ্ধাৰ কৰি আঁতৰাই নিবলৈ চেষ্টা কৰিছিল যদিও উন্মত্তপ্ৰায় যুৱকৰ দলটোৰ আক্ৰমণৰ পৰা তেওঁক বছাব নোৱাৰিলে। গোলাঘাট জিলাৰ ব্ৰহ্মপুত্ৰ আঞ্চলিক সমিতিৰ শিক্ষা সম্পাদক আছিল অনিমেষ। সমাজ হিতৈষী এই যুৱকজন আছিল স্বপ্ন বিলাসী এজন যুৱক। ফেচবুকত নিজৰ পৰিচয় দাঙি ধৰি তেওঁ লিখা কথাকেইটাই বিশেষ তাৎপৰ্য বহন কৰে। তেওঁ নিজৰ পৰিচয় দিছে, ‘সপোনপ্ৰেমী’, ‘সংগীতপ্ৰেমী’ বুলি। এইগৰাকী সপোনপ্ৰেমী, সংগীতপ্ৰেমী অনিমেষৰ সকলো সপোন নিমিষতে ধূলিস্যাৎ কৰি পেলালে এটা দুৰ্বৃত্তৰ দলে। আৰক্ষীয়ে এই ঘটনাত ৫০জনৰো অধিক দুৰ্বৃত্ত জড়িত আছিল বুলি প্ৰকাশ পাইছিল যদিও ইয়াৰে ১৩জনক গ্ৰেপ্তাৰ কৰিছিল আৰক্ষীয়ে। এই ১৩জনৰ ভিতৰত মূল অভিযুক্ত নীৰজ দাসৰ মৃত্যুৱে যেন কৰ্মফলৰ ধাৰাণাকে পুনৰ সোঁৱৰাই দিলে।\nমন কৰিবলগীয়া কথাটো হৈছে যে, নীৰজ দাস ওৰফে ক’লা ল’ৰাৰ বাবে অপৰাধ যেন ভাতৰ লগত পানী খোৱাৰ দৰে কথা। ড্ৰাগছৰ পৰা গুণ্ডাৰাজলৈ সকলোতে হাত দিছিল এই দুৰ্ধৰ্ষ অপৰাধীজনে। যোৰহাটৰ বাবে যেন এটা আতংকৰ নাম হৈ পৰিছিল নীৰজ দাস। তেওঁ বিৰুদ্ধে ৯০টাকৈ গোচৰ ৰুজু হৈ থকা বুলিও প্ৰকাশ পাইছে সংবাদ মাধ্যমত। এই অপৰাধীজনৰ এই পৰিণতিক লৈ সেয়ে কোনেও আক্ষেপ কৰা নাই। সমাজক অপৰাধ আৰু অপৰাধীমুক্ত কৰাৰ বাবে আৰক্ষী আৰু ন্যায়ব্যৱস্থাৰ কঠোৰতা অতি প্ৰয়োজনীয় কথা। কিন্তু নীৰজ দাসৰ দৰে অপৰাধীৰ বাবে নিয়তিয়ে যেন নিজেই নিৰ্ধাৰণ কৰিলে শাস্তি। অসমৰ অগণিত লোকে এই নৃশংস অপৰাধীজনৰ মৃত্যু কামনা কৰি বিগত দিনকেইটাত কৰি অহা প্ৰাৰ্থনা যেন শুনিলে নিয়তিয়ে। অনিমেষৰ হাঁহিভৰা মুখখন আৰু সপ্ৰতিভ চেহেৰাটো হেৰাই গ’ল, বহু সপোনৰ জ্যোতি নিৰ্বাপিত হৈ গ’ল কিন্তু নীৰজ দাসৰ দৰে অপৰাধী সমাজৰ কলংকৰ চিন হৈ ৰৈ গ‘ল এইকথা যেন সহ্য নহ’ল নিয়তিৰো। সেইবাবে নিয়তিৰি নিদানতে যেন সমাজৰ পৰা নিঃশেষ হ’ল এটা ভয়ংকৰ মহামাৰীৰ! মৃত্যুৱে কাকো সুখী নকৰে কিন্তু সকাহ কেনেকৈ দিব পাৰে সেয়া যেন আজি সকলোৱে অনুভৱ কৰিলে।\nPrevious articleবিশ্ববিদ্যালয়ৰ নিৰ্বাচনত প্ৰত্যাখিত ABVP\nNext articleউত্তৰ-পূবত অব্যাহত আছে সন্ত্ৰাসবাদী কাৰ্যকলাপ; সদনত গৃহমন্ত্ৰীয়ে দিলে উদ্বেগজনক তথ্য


দেশত উদ্বেগজনক ভাবে বৃদ্ধি শিশুৰ আত্মহত্যাৰ ঘটনা। দিনে কিমানজন শিশুৱে আত্মহত্যা কৰে জানি আচৰিত হব আপুনি? - VOICE 24x7\nদেশত উদ্বেগজনক ভাবে বৃদ্ধি শিশুৰ আত্মহত্যাৰ ঘটনা। দিনে কিমানজন শিশুৱে আত্মহত্যা কৰে জানি আচৰিত হব আপুনি?\nদৈহিক স্বাস্থ্যৰ লগতে শিশুসকলৰ মানসিক স্বাস্থ্য সুস্থিৰ কৰি ৰখাটো অত্যন্ত প্ৰয়োজনীয় বুলি মতপোষণ কৰি আহিছে বিশেষজ্ঞ সকলে।ক্ৰমবৰ্ধমান সমস্যা, অত্যাধিক অধ্যয়নৰ হেঁচা, মোবাইল ইণ্টাৰনেটৰ অবাধ ব্যবহাৰ আদিয়ে শিশুসকলৰ মানসিক স্বাস্থ্যত অত্যন্ত প্ৰভাৱ পেলাই আহিছে। যাৰ বাবে দেশজুৰি উদ্বেগজনক ভাবে বৃদ্ধি পাই আহিছে শিশুৰ আত্মহত্যাৰ ঘটনা। বিশেষকৈ 2020 চনত শিশুৰ আত্মহত্যাৰ পৰিসংখ্যাই আচৰিত কৰি তুলিব আপোনাক। 2020 বৰ্ষত প্ৰতিদিনে দেশত আত্মহত্যা কৰিছে 31 জন শিশুৱে।\nএই তথ্য প্ৰকাশ কৰিছে এন চি আৰ বিয়ে। মুঠ 11,396 জন শিশুৱে বিগত বৰ্ষটোত আত্মহত্যা কৰিছে। এই সংখ্যা 2019 বৰ্ষৰ তুলনাত 18 শতাংশ অধিক। 2019 চনত 9613 জন শিশুৱে আত্মহত্যা কৰিছিল। আনহাতে, 2018 বৰ্ষৰ তুলনাত বিগত বৰ্ষত শিশুৰ আত্মহত্যাৰ সংখ্যা 21 শতাংশ বৃদ্ধি পাইছে। 2018 চনত 9,413 জন শিশুৱে আত্মহত্যা কৰিছিল বুলি এন চি আৰ বিৰ তথ্যত প্রকাশ।\nঅৱশ্যে এন চি আৰ বিৰ প্ৰতিবেদনত উল্লেখ কৰা অনুসৰি পৰিয়ালৰ সমস্যাৰ বাবেই অধিক সংখ্যক শিশুৱে আত্মহত্যা কৰিছে। পৰিয়ালজনিত সমস্যাৰ বাবে প্রায় 4000 জন শিশুৱে আত্মহত্যা কৰিছে। তদুপৰি প্ৰেমজনিত সমস্যাৰ বাবে1337 জন আৰু অসুস্থতাৰ বাবে 1329 জন শিশুৱে আত্মহত্যাৰ পথ বাচি লৈছে। তদুপৰি ড্ৰাগছ, সংস্থাপনহীনতা আদিও আত্মহত্যাৰ আন উল্লেখযোগ্য কাৰণ হিচাপে বিবেচনা কৰা হৈছে।\nএকাংশ বিশেষজ্ঞই কভিডৰ বাবে সৃষ্টি হোৱা প্রচণ্ড মানসিক চাপৰ বাবেও বহু শিশুৱে আত্মহত্যা কৰিছে। চেভ দ্যা চিল্ডৰেন নামৰ সংস্থাৰ শিশু অধিকাৰৰ উপ সঞ্চালক প্ৰভাত কুমাৰে কয় “আমি বহু সময়ত শিশুৰ শিক্ষা আৰু দৈহিক স্বাস্থ্যৰ যতন লওঁ। কিন্তু আমি তেওঁলোকৰ আবেগিক সুস্থিৰতা আৰু মানসিক-সামাজিক সমৰ্থন দিবলৈ পাহৰি যাওঁ। শিশু সকলৰ মাজত আত্মহত্যাৰ প্ৰৱণতা বৃদ্ধি পোৱাতো সমগ্ৰ ব্যবস্থাৰ ব্যৰ্থতা।” পিতৃ-মাতৃ , পৰিয়াল, ওচৰ চুবুৰীয়া আৰু চৰকাৰে একত্ৰিত ভাবে প্ৰচেষ্টা চলাই এনে এটা পৰিৱেশ সৃষ্টি কৰিব লাগিব ,যত শিশুসকলে নিজৰ সম্ভাৱনীয়তাক বিকাশ কৰি উজ্জ্বল ভৱিষ্যত গঢ়ি তুলিব পাৰে। আন একাংশ বিশেষজ্ঞৰ মতে মহামাৰীয়ে সৃষ্টি কৰা ভয়ে শিশুসকলৰ মানসিক স্বাস্থ্যত প্ৰভাৱ পেলাইছে।\nএইবাৰ বিবাহ পাশত আৱদ্ধ হ’ব অভিনেতা ৰাজকুমাৰ ৰাও\nএইবাৰ বিবাহ পাশত আৱদ্ধ হ'ব অভিনেতা ৰাজকুমাৰ ৰাও


Pz4in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Pz4ar byavahar, ppali, parshwakriya, upkaar, kriya-pratikriya aaru satarkatabani\nPz4ৰ মূল্য আৰু পেকৰ চাইজ - Pz4Price and Pack Size in Assamese - Pz4ar mulya aaru pakor size\nPz4की जानकारी\nPz4ৰ লাভ আৰু ব্যৱহাৰসমূহ- Pz4Benefits & Uses in Assamese- Pz4ar laabh aaru byavaharsamuh\nPz4ৰ পালি আৰু সেয়া কেনেদৰে ল'ব- Pz4Dosage & How to Take in Assamese - Pz4ar paali aaru xeya kenedore lobo\nPz4ৰ পাৰ্শ্চক্ৰিয়াসমূহ- Pz4Side Effects in Assamese- Pz4ar parshwakriyasamuh\nPz4সংক্ৰান্ত সতৰ্কতাবাণীসমূহ- Pz4Related Warnings in Assamese- Pz4xonkranta xatarkatabanisamuh\nঅইন দৰৱৰ সৈতে Pz 4ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Pz4with Other Drugs in Assamese- Oinor xoite Pz4ar gurutor kriya-pratikriya\nPz4মতভেদসমূহ- Pz4Contraindications in Assamese- Pz4nishedhsamuh\nPz4ৰ বিষয়ে সততে সোধা প্ৰশ্নসমূহ- Frequently asked Questions about Pz4in Assamese- Pz4ar bikhoye satate xodha prashnasamuh\nখাদ্য আৰু মদৰ সৈতে Pz4ক্ৰিয়া-প্ৰতিক্ৰিয়া- Pz4Interactions with Food and Alcohol in Assamese- khadya aaru modor xoite Pz4kriya-pratikriya\nPz4ৰ লাভ আৰু ব্যৱহাৰসমূহ - Pz4Benefits & Uses in Assamese - Pz4ar laabh aaru byavaharsamuh\nPz4তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPz4ৰ পালি আৰু সেয়া কেনেদৰে ল'ব - Pz4Dosage & How to Take in Assamese - Pz4ar paali aaru xeya kenedore lobo\nPz 4-ৰ উপাদানসমূহ - Pz4Active Ingredients in Assamese - Pz 4-ar upadaansamuh\nPz4ৰ পাৰ্শ্চক্ৰিয়াসমূহ - Pz4Side Effects in Assamese - Pz4ar parshwakriyasamuh\nগৱেষণাৰ ভিত্তিত, Pz4ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPz4সংক্ৰান্ত সতৰ্কতাবাণীসমূহ - Pz4Related Warnings in Assamese - Pz4xonkranta xatarkatabanisamuh\nPz 4-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPz4গৰ্ভাবস্থাৰ সময়ত গ্ৰহণ কৰা সুৰক্ষিত।\nPz 4-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Pz 4ৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Pz4গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Pz4কি প্ৰভাৱ দেখা গৈছে?\nPz 4ৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Pz4কি প্ৰভাৱ দেখা গৈছে?\nPz 4ৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Pz4ৰ কি প্ৰভাৱ দেখা গৈছে?\nহৃদয় ৰ বাবে Pz4ক্ষতিকাৰক নহয়।\nঅইন দৰৱৰ সৈতে Pz 4ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Pz4with Other Drugs in Assamese - Oinor xoite Pz4ar gurutor kriya-pratikriya\nPz4তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPz4মতভেদসমূহ - Pz4Contraindications in Assamese - Pz4nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Pz4লোৱা অনুচিত যাতে -\nPz4ৰ বিষয়ে সততে সোধা প্ৰশ্নসমূহ - Frequently asked Questions about Pz4in Assamese - Pz4ar bikhoye satate xodha prashnasamuh\nএই Pz 4-এ অভ্য়াস বা নিচাৰ সৃষ্টি কৰে নেকি?\nনহয়, Pz4আসক্তি সৃষ্টি কাৰক বুলি কোনো সাক্ষ্য নাই।\nআপুনি Pz4লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, Pz4লোৱাৰ পিছত কোনো পাৰ্শ্চক্ৰিয়া দেখা নাযায়।\nমানসিক ৰোগৰ চিকিত্সাৰ বাবে Pz4লৈ কোনো লাভ নাই।\nখাদ্য আৰু মদৰ সৈতে Pz4ক্ৰিয়া-প্ৰতিক্ৰিয়া - Pz4Interactions with Food and Alcohol in Assamese - khadya aaru modor xoite Pz4kriya-pratikriya\nখাদ্য আৰু Pz 4ৰ ক্ৰিয়া-প্ৰতিক্ৰিয়া\nখাদ্যৰ সৈতে Pz4লোৱাটোৱে একো সমস্যাৰ সৃষ্টি নকৰে।\nমদ আৰু Pz 4ৰ মাজৰ প্ৰতিক্ৰিয়া\nমদৰ সৈতে Pz4সেৱন কৰাটো বিপজ্জনক হ'ব পাৰে।\nPz4ৰ অনুকল্প - Substitutes for Pz4in Assamese\nআপুনি বা আপোনাৰ পৰিয়ালৰ কোনোবাই Pz4লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Pz4ব্যৱহাৰ কৰিছিল নেকি?\nআপুনি কিমান পৰিমাণে Pz4সেৱন কৰিছিল?\nআপুনি Pz4ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Pz4সেৱন কৰে?


FACT CHECK: এমাজ'নে কোনোধৰণৰ বিনামূলীয়া উপহাৰৰ ব্যৱস্থা কৰা নাই, হোৱাটছএপ মেছেজটো ভুৱা! - Factcrescendo Assamese\nApril 15, 2021 April 15, 2021 Manjori BorkotokyLeaveaComment on FACT CHECK: এমাজ’নে কোনোধৰণৰ বিনামূলীয়া উপহাৰৰ ব্যৱস্থা কৰা নাই, হোৱাটছএপ মেছেজটো ভুৱা!\nহোৱাটছএপৰ যোগেদি বহুল ভাৱে প্ৰচাৰ হোৱা এটা লিংকত দাবী কৰা হৈছে যে বৃহৎ ই-কমাৰ্ছ প্ৰতিস্থান এমাজ’নৰ ৩০সংখ্যক বাৰ্ষিকীত যিকোনো ১০০গৰাকী গ্ৰাহকক বিনামূলীয়া উপহাৰ প্ৰদান কৰা হব।\nউললেখযোগ্য যে উক্ত ভাইৰেল লিংকটোত যেতিয়া এগৰাকী ব্যক্তিয়ে ক্লিক কৰে, তেতিয়া তেওঁ এমাজ’নৰ ৱেবপেজৰ দৰে পেজ খোলা দেখিব, য’ত দাবী কৰা হৈছে যে এটা সমীক্ষাত অংশ লোৱা ১০০গৰাকী যিকোনো বিজয়ীক কোম্পানীটোৱে হাউৱাই মেট ৪০ প্ৰো ৫জি মোবাইল ফোন একোটা প্ৰদান কৰিব।\nএই লিংকটো অসমত হোৱাটছএপত ভাইৰেল হৈ পৰিছে আৰু বহুল পৰিমানে লোকসকলে ইয়াক ফৰৱাৰ্ড কৰিছে। আমিও আমাৰ ২৪/৭ ফেক্টলাইন নম্বৰ ৯০৪৯০৫৩৭৭০ত এই লিংকটো সত্যতা নিৰূপনৰ বাবে লাভ কৰিলো। Archived Link\nফেক্ট ক্ৰেছেণ্ডো অসমীয়াই জানিব পাৰিলো যে এই লিংকটো মিছা আৰু এমাজ’নে তেনেকুৱা কোনো অফাৰ প্ৰদান কৰা নাই।\nআমি উক্ত লিংকটো খুলিবলৈ চেষ্টা কৰিলোঁ যদিও দেখা গৈছে যে বৰ্তমান উক্ত লিংকটো কাম কৰি থকা নাই ।\nকেইটামান প্ৰাসংগিক শব্দ লৈ আমি গুগলত ছাৰ্চ কৰি চালো আৰু কেইবাটাও বাতৰি লাভ কৰিলো য’ত উল্লেখ কৰা হৈছে যে এইটো এটা ভূৱা লিংক আৰু এমাজ’নে তেনেকুৱা বিনামূলীয়া উপহাৰৰ কোনো অফাৰ দিয়া নাই।\nবাতৰিত উল্লেখ কৰা হৈছে যে জাননী অনুসৰি যদিও ১০০গৰাকীহে বিজয়ী থাকিব,কিন্তু সেই সমীক্ষাটোত বাৰে বাৰে অংশ ল’ব পাৰি লগতে ই একেধৰণৰ গতিতে আগবাঢ়ে আৰু অনুশীলনৰ প্ৰতি দ্বিতীয় প্ৰচেষ্টাত একোগৰাকী বিজয়ী ঘোষণা কৰা হয়।\nতাৰ পিছত ই সমীক্ষাত অংশ লোৱাজনক তেওঁৰ ঠিকনা অন্তৰ্ভুক্ত কৰিবলৈ নিৰ্দেশ দিয়ে আৰু উপহাৰটো লাভ কৰিবলৈ তেওঁক সেই লিংকটো তেওঁৰ হোৱাটছএপ গ্ৰুপসমুহত শ্বেয়াৰ কৰিবলৈ নিৰ্দেশিত কৰা হয়। এই ধৰণ বা পদ্ধতিটো বিভিন্ন কেলেংকাৰীৰ ক্ষেত্ৰত মন কৰা হৈছে,যিবোৰ কেলেংকাৰীয়ে ব্যৱহাৰকাৰীৰ ব্যক্তিগত তথ্য আহৰণ কৰে আৰু তেওঁলোকৰ ইলেকট্ৰনিক ডিভাইছটো হেক কৰে।\nহোৱাটছএপ ফৰৱাৰ্ডটো ভূৱা আৰু এমাজ’নে তেনেকুৱা কোনো অফাৰ দিয়া নাই। মানুহে এনেকুৱা লিংকত ক্লিক কৰাৰ পৰা আঁতৰত থাকিব লাগে আৰু তেনেকুৱা লিংক ফৰৱাৰ্ড কৰিব নালাগে।\nTitle:এমাজ’নে কোনোধৰণৰ বিনামূলীয়া উপহাৰৰ ব্যৱস্থা কৰা নাই, হোৱাটছএপ মেছেজটো ভুৱা!\nTagged Fact Crescendo Assameseএমাজ'নএমাজ'ন অফাৰফেক্ট ক্ৰেছেণ্ডো অসমীয়া\nFACT CHECK: এই ফটোখন ২০২১ৰ কুম্ভমেলাৰ নহয়!\nব্ৰইলাৰ মুৰ্গীৰ মাংসত ক’ৰনা ভাইৰাছৰ বীজাণু পোৱা গৈছে নেকি?\nFebruary 6, 2020 March 23, 2020 Manjori Borkotoky


ৰুণমী শইকীয়াৰ গল্প “ৰামধেনু” - Hourly Times\nৰুণমী শইকীয়াৰ গল্প “ৰামধেনু”\nOctober 17, 2019000 1 min3yrs 82\nৰাতিপুৱা সদায় চাৰি বজাত শুই উঠি পঢ়াটো বৃষ্টিৰ নিত্য নৈমিত্তিক ঘসটনা প্ৰবাহ । পঢ়াত ভাল তাই । দেউতাক ওচৰৰে এল. পি. স্কুলৰ প্ৰধান শিক্ষক । এইবাৰ নৱম শ্ৰেণীৰ পৰা দশম শ্ৰেণীলৈ তাই ৯০ শতাংশ নম্বৰ পাই শ্ৰেণীৰ ভিতৰতে প্ৰথম হৈ উত্তীৰ্ণ হৈছে । দেউতাকৰ সেইকাৰণেই জীয়াৰীক লৈ অকণমান অহংকাৰ ।\nসময় ছয় বাজিবলৈ পোন্ধৰ মিনিট আছে । ঘড়ীটো চাই বৃষ্টিয়ে চাইকেলখন লৈ ৰাস্তালৈ ওলাই গ’ল । ঠাণ্ডাৰ দিন । কুঁৱলিয়ে চাৰিওফালে আৱৰি আছে । চোতালত থকা দুৱৰী বনত , নিয়ৰৰ টোপালবোৰে মালা গাঁঠিছে । বাৰীৰ শেৱালি জোপাও ফুলি সৰিছে । হঠাত আহি কোনোবাই বাই চাইকেল খন ৰখালেহি । তাই ঘূৰি চাই দেখিলে ৰণ । ৰণ তাইৰ লগত একেলগে পঢ়ে । সিহঁতে ইজনে সিজনক ভাল পায় বুলি স্কুলৰ প্ৰায় ছাত্ৰী-ছাত্ৰীৰে জ্ঞাতাৰ্থ । ৰণ পঢ়াত ভাল । শ্ৰেণীৰ ভিতৰত দ্বিতীয় স্থানত আছে। সি আৰু তাই এইসময়ত একেলগে গণিতৰ টিউচন কৰিবলৈ যায় । এই সময়তেই সিহঁতে কথা পাতে জীৱনৰ । সপোনবোৰ বাস্তৱায়িত কৰিবলৈ দুয়োজনে ভালকৈ পঢ়িব ।\nদিনবোৰ এনেদৰেই পাৰ হৈ গৈ আছিল । ক্ৰমান্বয়ে মেট্ৰিক পৰীক্ষা ওচৰ পাইছেহি । এদিন হঠাতে বৃষ্টি আৰু ৰণৰ কথা বৃষ্টিৰ মাক দেউতাকৰ কাণত পৰিল । দেউতাকৰ খঙতে বৃষ্টিক গালি পৰাৰ লগতে এছাৰিৰে মাৰিলে । স্কুললৈ গৈ এই কথা ৰণক তাই ক’লে । সি ক’লে আমি আৰু এইকেইদিন কথা নাপাতো । পৰীক্ষালৈ বেছি দিন নাই। ভালদৰে দুইজনে পঢ়োঁ । তাৰ পিছত যি হয় দেখা যাব ।\nইফালে বৃষ্টিৰ দেউতাকে ৰণৰ মাক-দেউতাক সিহঁতৰ সম্পৰ্কৰ কথা অৱগত কৰে । তেতিয়া ৰণৰ দেউতাকে ৰণক ভালদৰে বুজাই কথাবোৰ ক’লে । সি দেউতাক কথা দিলে যে সি ভালদৰে পঢ়িব আৰু ভৱিষ্যতে যদি বিয়া পাতিব লাগে তেনেহ’লে সি কেৱল বৃষ্টিকহে তাৰ পত্নীৰূপে স্বীকাৰ কৰিব । দেউতাকেও তাৰ কথাত সন্মতি জনালে ।\nপৰীক্ষালৈ মাত্ৰ এমাহ বাকী আছে । ৰণে বৃষ্টিৰ খবৰ আৰু তাই ৰণৰ খবৰ তাইৰ বান্ধৱী এজনীৰ পৰাই পাই থাকে । গতিকে সিহঁতে নিশ্চিন্ত ভাবে পঢ়া-শুনাত মনোযোগ দিব পাৰে ।\nপৰীক্ষা শেষ হ’ল । দুইজনৰে পৰীক্ষা ভাল হৈছে । এতিয়া মাত্ৰ সিহঁতে ৰিজাল্টলৈ অপেক্ষা কৰিছে । সময়ত ৰিজাল্ট দিলে । বৃষ্টি আৰু ৰণে ডিষ্টিংছন পাই স্কুলৰ লগতে গাঁওখনলৈ গৌৰৱ কঢ়িয়াই আনিলে ।\nৰণহঁতৰ ঘৰৰ আৰ্থিক অৱস্থা টনকিয়াল নোহোৱাৰ বাবে তাক গাঁৱৰ ক’লেজ এখনতে নাম ভৰ্তি কৰি দিলে আৰু বৃষ্টিক মহানগৰৰ এখন ক’লেজত পঢ়িবলৈ দিলে । তাই হোষ্টেলত থাকি পঢ়িবলৈ আৰম্ভ কৰিলে । ক’লেজৰ নতুন পৰিৱেশৰ লগত তাই নিজকে খাপখোৱাই চলিবলৈ আৰম্ভ কৰিলে ।\nনতুন পৰিৱেশ , নতুন বন্ধু-বান্ধৱীৰ মাজত তাইৰ জীৱনত ৰণ যেন কোনোবাখিনিত হেৰাই গ’ল । ৰণে প্ৰায়ে বৃষ্টিলৈ ফ’ন কৰে কিন্তু তাই তাক আগৰ দৰে গুৰুত্ব দিবলৈ নিবিচাৰে । সি ফ’ন কৰে বুলি বৃষ্টিয়ে ফ’ন অফ কৰি ৰাখে । বৃষ্টিৰ এই পৰিৱৰ্তনে ৰণক বাৰুকৈয়ে প্ৰভাৱ পেলাইছিল। এদিন সি তাইলৈ উত্তেজিত হৈ ফ’ন কৰিছিল আৰু তাক এনেদৰে কিয় অবহেলা কৰিছে সেই কথা সুধিছিলি ! তেতিয়া বৃষ্টিয়ে সিহঁতৰ প্ৰেমৰ সম্পৰ্কক সম্পূৰ্ণৰূপে পাহৰি গ’লো বুলি নিজ মুখে ব্যক্ত কৰাৰ লগতে তাইৰ জীৱনত নতুন কোনোবা আছে বুলি জানিবলৈ দিয়ে । সেইটোৱেই আছিল ৰণে বৃষ্টিলৈ কৰা শেষৰটো ফ’ন ।\nক্ৰমান্বয়ে উচ্চত্বৰ মাধ্যমিক চুড়ান্ত পৰীক্ষাৰ সময় আহি পৰিল । বৃষ্টিৰ পৰীক্ষা বৰ ভাল নহ’ল । বৃষ্টিয়ে তাইৰ নতুন জীৱনৰ পাতনি আৰম্ভ কৰিলে সাগৰৰ লগত । সাগৰ এজন অসমৰ বিখ্যাত গায়ক । সি তাইৰ নামত বহুকেইটা গীত ৰচনা কৰি পৰিৱেশন কৰিলে । সিহঁতৰ সম্পৰ্কক উভয় পক্ষীয় মানুহে স্বীকাৰ কৰিলে ।\nইফালে ৰণে আগতকৈও ভাল দৰে পঢ়া-শুনা কৰিবলৈ ল’লে । তাৰ উচ্চত্বৰ মাধ্যমিক চুড়ান্ত পৰীক্ষাত সুখ্যাতিৰে ফলাফল অৰ্জন কৰাৰ বাবে তাক চৰকাৰৰ ফালৰ পৰা সকলো পঢ়া-শুনাৰ দায়িত্ব ল’লে । সি বৰ্তমান এজন ক’লেজৰ অধ্যাপক । লাহে লাহে তাৰ বিয়াৰ কথাও আলোচনা হৈ আছে।\nবৃষ্টিয়ে এখন বিদ্যালয়ত শিক্ষকতা কৰিবলৈ আৰম্ভ কৰিলে । দিনবোৰ এনেদৰেই তাইৰ পাৰ হৈ গৈছিল । সাগৰে তাইক গুৰুত্ব দিবলৈ এৰি দিছে । সি মদ-ভাং খাই আহি তাইক ফ’নত প্ৰায়ে বৰ বেয়াকৈ গালি পাৰে । তাই লাহে-লাহে সাগৰক সহ্য কৰিব নোৱাৰা হ’ল । ফলত তাই সিহঁতৰ সম্পৰ্কক এদিন বিচ্ছেদ কৰি তাই অলপ দিনৰ বাবে স্কুলৰ পৰা চুটি লৈ গাঁৱৰ ঘৰলৈ বুলি যাত্ৰা আৰম্ভ কৰিলে । তাই ঘৰলৈ যোৱা বাছখনতে ৰণও তাৰ বিয়াৰ বাবে ঘৰলৈ বুলি গৈছে । হঠাত ইজনে-সিজনক দেখি গাল-মুখ ৰঙা-চিঙা পৰি গৈছে । দুয়ো দুয়োৰে সামান্য খবৰ ল’লে । বাছৰ পৰা নামি এ ৰণে বৃষ্টিক ৰণৰ বিয়াৰ চিঠিখন আগবঢ়াই দিলে । চিঠিখন দেখি এ তাই হতভম্ব হৈ পৰিল । সি সামান্য জোৰকৈ ক’লে- ‘বৃষ্টি , মোৰ বিয়ালৈ যাবা বুলি আশা কৰিলোঁ’।\nতাই একো উত্তৰ নিদি লাহেকৈ বেগটো লৈ ঘৰলৈ বুলি যাত্ৰা আৰম্ভ কৰিলে ।


উভতি আহা বিক্ৰমজিৎ : লুইতে শুনিবনে মাজুলীবাসীৰ আকুল আহ্বান! -\nHomeআঞ্চলিকউভতি আহা বিক্ৰমজিৎ : লুইতে শুনিবনে মাজুলীবাসীৰ আকুল আহ্বান!\nউভতি আহা বিক্ৰমজিৎ : লুইতে শুনিবনে মাজুলীবাসীৰ আকুল আহ্বান!\nডিজিটেল ডেস্ক : এগৰাকী সুচিকিৎসক। অতিকে জনপ্ৰিয়, মানৱদৰদী চিকিৎসকগৰাকীক ভাল পাইছিল মাজুলীৰ প্ৰতিজন লোকে। যোৰহাটৰ সন্তান সেইগৰাকী চিকিৎসকৰ নাম বিক্ৰমজিৎ বৰুৱা। যোৰহাট চিকিৎসা মহাবিদ্যালয়ত কৰ্মৰত বিক্ৰমজিৎ বৰুৱাই বছৰচেৰেক পূৰ্বে যোগ দিছিল মাজুলী চিকিৎসালয়ত। ৮ ছেপ্টেম্বৰৰ দিনা কিবা সকামত তেওঁ আহিছিল যোৰহাটলৈ। আৰু অভিশপ্ত নাওখনৰ এগৰাকী দুৰ্ভগীয়া যাত্ৰী হৈ তেওঁ উভতিছিল কমলাবাৰী ঘাটলৈ।\nকিন্তু অদৃষ্টৰ লিখন খণ্ডাব পাৰে কোনে? শোকাৱহ নাও দুৰ্ঘটনাটোত হেৰাই গ’ল বিক্ৰমজিৎ বৰুৱা।আৰু ইয়াৰ পিছত অপেক্ষাৰ দুটিকৈ দিন। আজি দুটা দিন পাৰ হ’ল, সন্ধান নোলাল চিকিৎসকগৰাকীৰ। আজি কান্দি কান্দি তেওঁৰ পৰিয়ালৰ লোকে বুঢ়া লুইতক কাকুতি কৰি কৈছে, ‘দৈনিক বৰলুইত পাৰ হোৱা বিক্ৰমজিতৰ যদিহে কিবা দোষ হৈছিল তেন্তে সেয়া মাফ কৰি দিবা!’\nএই ক্ষণত শোকত আকুল তেওঁৰ পৰিয়ালবৰ্গ,শোকাহত তেওঁক ভালপোৱা যোৰহাট-মাজুলীৰ অস্ংখ্য মানুহ। তেওঁৰ পৰিয়ালত আছে তেওঁৰ চিকিৎসক পত্নী আৰু দুগৰাকীকৈ সন্তান। তেওঁৰ ভ্ৰাতৃও এগৰাকী সুচিকিৎসক। এই বাতৰি লিখাৰ পৰত তেওঁৰ গৃহত আহি উপস্থিত হৈছে অসমৰ প্ৰাক্তন মুখ্যমন্ত্ৰী তথা বৰ্তমানৰ কেন্দ্ৰীয় মন্ত্ৰী সৰ্বানন্দ সোণোৱাল। সি যি কি নহওক, সকলোৱে কামনা কৰিছে,সুস্থ শৰীৰেৰে উভতি আহক মানৱ দৰদী চিকিৎসকগৰাকী। মানুহক ভাল পোৱা চিকিৎসকগৰাকীৰ ওপৰত আশীৰ্বাদ বৰ্ষণ কৰক ঈশ্বৰে!\nPrevious articleবঞ্চিত নহয় শিক্ষাৰ্থী : উচ্চ ন্যায়ালয়ৰ গুৰুত্বপূৰ্ণ নিৰ্দেশনা\nNext articleকেজৰিৱাল চৰকাৰৰ ডিজিটেল পদক্ষেপ, ঘৰে ঘৰে গণেশ চতুৰ্থীৰ আৰতি


অল্গা লেডিজেংস্কায়া - অসমীয়া ৱিকিপিডিয়া\nঅল্গা আলেকজেন্দ্ৰভনা লেডিজেংস্কায়া\n০৭ মাৰ্চ, ১৯২২\nক'ল'গ্ৰীভ, ছোভিয়েট সংঘ\n১২ জানুৱাৰী, ২০০৪ (৮১ বছৰ)\nছেন্ট পিটাৰ্ছবাৰ্গ, ৰাছিয়া\nআংশিক অৱকলনীয় সমীকৰণ\nছেন্ট পিটাৰ্ছবাৰ্গ বিশ্ববিদ্যালয়\nতৰল গতিবিজ্ঞানৰ নেভিয়াৰ-ষ্টক সমীকৰণ, হিলবাৰ্টৰ ১৯তম সমস্যা, আংশিক অৱকলনীয় সমীকৰণ\nলমন'চভ সোণৰ পদক (২০০২)\nঅল্গা আলেকজেন্দ্ৰভনা লেডিজেংস্কায়া (ৰুছ: Óльга Алекса́ндровна Лады́женская; IPA: [ˈolʲɡə ɐlʲɪˈksandrəvnə ɫɐˈdɨʐɨnskəɪ̯ə] ( শুনক); ৭ মাৰ্চ ১৯২২ – ১২ জানুৱাৰী ২০০৪) এগৰাকী ৰাছিয়ান গণিতজ্ঞ আছিল। তেওঁ অৱকলন গণিতৰ আংশিক অৱকলনীয় সমীকৰণৰ উন্নতি সাধন কৰিছিল। ইয়াৰ সহায়ত তেওঁ তৰল গতিবিজ্ঞান আৰু হিলবাৰ্টৰ ১৯তম সমস্যা সমাধান কৰিছিল। ইয়াৰ লগতে তেওঁ প্ৰথম বাৰৰ বাবে সসীম পাৰ্থক্য পদ্ধতিৰ অভিসাৰীতা প্ৰকাশ কৰা নেভিয়াৰ-ষ্টক সমীকৰণৰ প্ৰমাণ কৰিছিল। তেওঁ বিখ্যাত গণিতজ্ঞ আইভেন পেট্ৰভস্কিৰ ছাত্ৰী আছিল। তেওঁৰ অৱদানৰ স্বীকৃতি স্বৰূপে ২০০২ চনত তেওঁক লমন'চভ সোণৰ পদক প্ৰদান কৰা হৈছিল।\n২০০৪ চনৰ ১২ জানুৱাৰী তাৰিখে ৰাছিয়াৰ ছেন্ট পিটাৰ্ছবাৰ্গত ৮১ বছৰ বয়সত তেওঁ মৃত্যুবৰণ কৰে।\n১৯২২ চনৰ ৭ মাৰ্চ তাৰিখে ছোভিয়েট সংঘৰ অন্তৰ্গত ক'ল'গ্ৰীভ নামৰ সৰু চহৰ এখনত অল্গা লেডিজেংস্কায়াৰ জন্ম হৈছিল। তেওঁৰ পিতৃ এজন গণিত শিক্ষক আৰু তেওঁৰ পৰায়ে লেডিজেংস্কায়ায়ে গণিতৰ প্ৰতি আকৰ্ষিত হয়। ১৯৩৭ চনত ৰাছিয়াৰ এনকেডি নামৰ গৃহৰক্ষা বিভাগৰ সন্থায়ে তেওঁৰ পিতৃক গ্ৰেপ্তাৰ কৰে। পিছলৈ তেওঁ "মানুহৰ শত্ৰু" হিচাপে ৰাষ্ট্ৰদ্ৰোহৰ অপৰাধত দণ্ডিত হয়। চৰকাৰে তেওঁক মৃত্যুদণ্ড দিয়ে। কিন্তু লেডিজেংস্কায়ায়ে নিজৰ শিক্ষা গ্ৰহণ জাৰী ৰাখে। ১৯৩৯ চনত সেই হাইস্কুলৰ পৰা উত্তীৰ্ণ হয়। কিন্তু পিতৃৰ ওপৰত থকা গোচৰৰ বাবে তেওঁ লেইনগ্ৰেড বিশ্ববিদ্যালয়ত নামভৰ্তি কৰিবলৈ অপাৰগ হয়।\nপিছলৈ তেওঁ ১৯৪৩ চনত মস্ক বিশ্ববিদ্যালয়ত নামভৰ্তি কৰে। ১৯৪৭ চনত তেওঁ মস্ক বিশ্ববিদ্যালয়ৰ পৰা স্নাতক ডিগ্ৰী লাভ কৰে। ১৯৫৩ চনত তেওঁ একেখন বিশ্ববিদ্যালয়ত ডক্টৰেট ডিগ্ৰীৰ বাবে থেছিছ জমা কৰে। শিক্ষা সমাপ্ত কৰি তেওঁ লেইনগ্ৰেড বিশ্ববিদ্যালয় আৰু ষ্টেকলভ প্ৰতিষ্ঠানত অধ্যাপনা কৰিছিল। পিছলৈ তেওঁ ছেন্ট পিটাৰ্ছবাৰ্গ বিশ্ববিদ্যালয়ত অধ্যাপক হিচাপে নিযুক্তি লাভ কৰে। তেওঁ অৱকলন গণিতৰ আংশিক অৱকলনীয় সমীকৰণৰ উন্নতি সাধন কৰিছিল। ইয়াৰ সহায়ত তেওঁ তৰল গতিবিজ্ঞান আৰু হিলবাৰ্টৰ ১৯তম সমস্যা সমাধান কৰিছিল। ইয়াৰ লগতে তেওঁ প্ৰথম বাৰৰ বাবে সসীম পাৰ্থক্য পদ্ধতিৰ অভিসাৰীতা প্ৰকাশ কৰা নেভিয়াৰ-ষ্টক সমীকৰণৰ প্ৰমাণ কৰিছিল। ১৯৫৪ চনত তেওঁ গণিতৰ ক্ষেত্ৰলৈ আগবঢ়োৱা অসামান্য অৱদানৰ বাবে প্ৰতি ৪ বছৰৰ মূৰে মূৰে চল্লিশৰ অনুৰ্ধৰ গণিতজ্ঞসকলৰ মাজৰ গণিতজ্ঞলৈ আগবঢ়োৱা ফিল্ডছ মেডেলৰ বাবে মনোনীত হৈছিল, কিন্তু তেওঁ এই বঁটা লাভ নকৰিলে।\nগণিতৰ ক্ষেত্ৰখনলৈ অল্গা লেডিজেংস্কায়ায়ে আগবঢ়োৱা অৱদানৰ স্বীকৃতি স্বৰূপে ২০০২ চনত লমন'চভ সোণৰ পদক প্ৰদান কৰা হৈছিল। ১৯৫৪ চনত তেওঁ ফিল্ডছ মেডেলৰ বাবে মনোনীত হৈছিল যদিও তেওঁ এই বঁটা লাভ কৰিব নোৱাৰিলে।\n২০১৯ চনৰ ৭ মাৰ্চ তাৰিখে অল্গা লেডিজেংস্কায়াৰ ৯৭তম জন্মবাৰ্ষিকী উপলক্ষে গুগলে তেওঁৰ সন্মানত এক ডুডুল জাৰী কৰে।  ইয়াৰ লগতে গুগলে এক বাৰ্তা, "আজিৰ ডুডুলে অল্গা লেডিজেংস্কায়াৰ জন্মদিন উদযাপন কৰিছে, এগৰাকী ৰাছিয়ান গণিতজ্ঞ যিয়ে নিজৰ ব্যক্তিগত দুখ-দুৰ্দশাক জয় কৰি আমাৰ প্ৰজন্মৰ এগৰাকী আটাটাইটকৈ প্ৰভাৱশালী চিন্তাবিদত পৰিগণিত হৈছিল" প্ৰদৰ্শিত কৰিছিল।\nLadyzhenskaya, O. A. (1969) , The Mathematical Theory of Viscous Incompressible Flow, Mathematics and Its Applications,2(Revised Second সম্পাদনা), প্ৰকাশক New York–London–Paris–Montreux–Tokyo–Melbourne: Gordon and Breach, pp. XVIII+224 .\nLadyženskaja, O. A.; Solonnikov, V. A.; Ural'ceva, N. N. (1968), Linear and quasi-linear equations of parabolic type, Translations of Mathematical Monographs, 23, প্ৰকাশক Providence, Rhode Island: American Mathematical Society, pp. XI+648, https://books.google.com/books?id=dolUcRSDPgkC&printsec=frontcover#v=onepage&q&f=true .\nLadyzhenskaya, Olga A.; Ural'tseva, Nina N. (1968), Linear and Quasilinear Elliptic Equations, Mathematics in Science and Engineering, 46, প্ৰকাশক New York and London: Academic Press, pp. XVIII+495, https://books.google.com/books?id=XGOMZFUEyb0C&printsec=frontcover#v=onepage&q&f=true .\nLadyzhenskaya, O. A. (1985), The Boundary Value Problems of Mathematical Physics, Applied Mathematical Sciences, 49, প্ৰকাশক Berlin–Heidelberg–New York: Springer Verlag, pp. XXX+322, ISBN 0-521-39922-X (Translated by Jack Lohwater).\nLadyzhenskaya, O. A. (1991), Attractors for Semigroups and Evolution Equations, Lezioni Lincee, প্ৰকাশক Cambridge: Cambridge University Press, pp. xi+73, https://books.google.com/books?id=b_I6AAAAIAAJ&printsec=frontcover#v=onepage&q&f=true\n↑ 3.0 3.1 "Ladyzhenskaya, Olga Alexandrovna". www.encyclopedia.com. https://www.encyclopedia.com/science/dictionaries-thesauruses-pictures-and-press-releases/ladyzhenskaya-olga-alexandrovna। আহৰণ কৰা হৈছে: 2019-03-07.\n↑ Barany, Michael (2018). "The Fields Medal should return to its roots". Nature খণ্ড 553: 271–273. doi:10.1038/d41586-018-00513-8.\n↑ 7.0 7.1 "Olga Ladyzhenskaya’s 97th Birthday". Google.7March 2019. https://www.google.com/doodles/olga-ladyzhenskayas-97th-birthday। আহৰণ কৰা হৈছে:7March 2019.\n↑ "Google Doodle: Who was Russian mathematician Olga Ladyzhenskay?" (en ভাষাত). Evening Standard. 2019-03-06. https://www.standard.co.uk/lifestyle/google-doodle-olga-ladyzhenskaya-russian-mathematician-a4084616.html। আহৰণ কৰা হৈছে: 2019-03-07.\n"https://as.wikipedia.org/w/index.php?title=অল্গা_লেডিজেংস্কায়া&oldid=193702"ৰ পৰা অনা হৈছে\nএই পৃষ্ঠাখন ০৩ এপ্ৰিল, ২০১৯ তাৰিখে ১৪:৩৫ বজাত অন্তিম সংশোধন কৰা হৈছিল।


ৰাজকোঁৱৰ (চৰাই) - অসমীয়া ৱিকিপিডিয়া\nৰাজকোঁৱৰ (Black-naped Monarch)\nA male Black-Naped Monarch flycatcher (ssp. montana) from Kaeng Krachan in Thailand.\nপ্ৰজাতি: H. azurea\nৰাজকোঁৱৰ (ইংৰাজী: Black-naped Monarch, বৈজ্ঞানিক নাম-Hypothymis azurea) পেচ্চেৰিফৰামিছ বৰ্গৰ অন্তৰ্ভুক্ত এবিধ সৰু আকাৰৰ চৰাইৰ প্ৰজাতি৷ এই চৰাইবিধৰ মতা আৰু মাইকী চৰাই দেখাত ভিন্ন হয়৷ ঠাইবিশেষে চৰাইবিধৰ দেহৰ বাহ্যিক গঠনৰো কিছু পাৰ্থক্য দেখা পোৱা যায়৷\nAt nest (Taipei, H. a. oberholseri)\nপূৰ্ণবয়স্ক ৰাজকোঁৱৰ মতা চৰাইৰ দেহৰ দৈৰ্ঘ্য ১৬ ছে:মি: হয়৷ ইয়াৰ দেহৰ বৰণ মূলত: নীলা আৰু পেট অংশ বগা হোৱা দেখা যায়৷ ইয়াৰ মূৰৰ ওপৰৰ অংশ (nape) ক'লা আৰু একেই বৰণৰ ঠেক ক'লা কলাৰ থাকে৷\nমাইকী ৰাজকোঁৱৰ চৰাইৰ বৰণ শেঁতা৷ ইয়াৰ দেহত মতা চৰাইটোৰ দৰে ক'লা দাগ নাথাকে৷ মাইকী চৰাইজনীৰ পাখিৰ বৰণ মুগা-মটিয়া হয়৷  \nএই চৰাইবিধৰ বহু কেইবিধ উপ-প্ৰজাতি দেখিবলৈ পোৱা যায়৷ ইয়াৰ ভিতৰত দক্ষিণ-পূব এছিয়াত দেখা পোৱা প্ৰধান উপ-প্ৰজাতি কেইবিধ হ'ল-\noberholseri Stresemann, ১৯১৩ চন, টাইৱান\nmontana Riley, ১৯২৯ আৰু galerita ১৯৫৬; থাইলেণ্ড\nforrestia Oberholser, ১৯১১ চন, Mergui Archipelago\nprophata Oberholser, ১৯১১ চন, সুমাত্ৰা আৰু বৰ্ণিঅ'\nconsobrina Richmond, ১৯০২ Simeulue দ্বীপ\nabbotti Richmond, ১৯০২, Reusam and Babi islands\nleucophila Oberholser, ১৯১১, Siberut Island\nrichmondi Oberholser, ১৯১১, Enggano Island\nopisthocyanea Oberholser, ১৯১১, Anamba Island\ngigantoptera Oberholser, ১৯১১, Bunguran\nkarimatensis Chasen & Kloss, ১৯৩১, Karimata Island\njavana Chasen & Kloss, ১৯২৯; জাভা আৰু বালি\npenidae Meise, ১৯৪১, Penida Island\nsymmixta Stresemann, ১৯১৩, Lesser Sundas.\naeria Bangs & J. L. Peters, ১৯২৭, Maratua Island\nৰাজকোঁৱৰ চৰায়ে সাধাৰণতে ক্ৰান্তীয় দক্ষিণ এছিয়াৰ ভাৰত, শ্ৰীলংকা, ইণ্ডোনেছিয়া, ফিলিপাইনছ আদি দেশত প্ৰজনন কৰে৷\nএই চৰাইবিধ ঘাইকৈ ঘন অৰণ্য আৰু অন্যান্য গছ-গছণিৰে পূৰ্ণ অঞ্চলত দেখা পোৱ যায়৷\nৰাজকোঁৱৰ চৰাইৰ মাত ক্ষিপ্ৰ আৰু ঘপকৈ মতা 'স্ক্ৰিপ' ধৰণৰ৷ \nএই চৰাইবিধ ঘাইকৈ পতংগভোজী৷ ইহঁতে সাধাৰণতে উৰন্ত অৱস্থাতে পোক ধৰিব পাৰে৷ . ইহঁতে অন্য চৰাইৰ প্ৰজাতিৰ লগত একেলগে জাকপাতিও খাদ্যৰ সন্ধান কৰে বুলি জনা যায়৷ \nৰাজকোঁৱৰ চৰায়ে ভাৰতবৰ্ষত মেৰ পৰা জুন মাহলৈকে প্ৰজনন কৰে৷ ইহঁতে এবাৰত ২-৩ টাকৈ কণী পাৰে৷ \n↑ BirdLife International (2012). "Hypothymis azurea". IUCN Red List of Threatened Species. Version 2012.1. International Union for Conservation of Nature. http://www.iucnredlist.org/apps/redlist/details/106006061। আহৰণ কৰা হৈছে: 16 July 2012.\n↑ Baker, EC Stuart (1923). A hand-list of Genera and Species of Birds of the Indian Empire. Bombay Natural History Society. http://www.archive.org/stream/handlistofgenera00bake#page/80/mode/2up.\n↑ 3.0 3.1 Rasmussen, PC & JC Anderton (2005). Birds of South Asia: The Ripley Guide. Volume 2. Smithsonian Institution & Lynx Edicions. পৃষ্ঠা. 333.\n↑ Oates, EW (1890). Fauna of British India. Birds. Volume 2. Taylor and Francis, London. পৃষ্ঠা. 49–50. http://www.archive.org/stream/faunaofbritishin02oate#page/48/mode/2up.\n↑ Ripley, S. D. (1944). "The Bird Fauna of the West Sumatra Islands". Bulletin of the Museum of Comparative Zoology at Harvard College খণ্ড 94 (8): 307–430. http://www.archive.org/stream/bulletinofmuseum94harv#page/396/mode/2up.\n↑ 6.0 6.1 Oberholser, Harry C (1911). "A monograph of the Flycatcher genera Hypothymis and Cyanonympha No. 1803". Proc. U. S Nat. Mus. খণ্ড 39: 585–615. http://www.archive.org/stream/proceedingsofuni391911unit#page/584/mode/2up.\n↑ Rand, AL (1970). "Species formation in the blue monarch flycatchers genus Hypothymis". Nat. Hist. Bull. Siam Soc. খণ্ড 23: 353–365. http://www.thaiscience.info/journals/Article/Species%20formation%20in%20the%20blue%20monarch%20flycatchers%20genus%20hypothymis.pdf.\n↑ Oberholser, Harry C. (1911). "A monograph of the flycatcher genera Hypothymis and Cyanonympha". Proceedings of the United States National Museum খণ্ড 39 (1803): 585–615. সাঁচ:Hdl.\n↑ Oberholser, HC (1932). "The Birds of the Natuna Islands". U.S. Nat. Mus. Bull. খণ্ড 159: 1–137. http://www.archive.org/stream/bulletinunitedst1591932unit#page/58/mode/2up.\n↑ উদ্ধৃতি ত্ৰুটি: অবৈধ <ref> টেগ; hbk নামৰ refৰ বাবে কোনো পাঠ্য প্ৰদান কৰা হোৱা নাই\n↑ Kotagama, SW & Goodale, E (2004). "The composition and spatial organisation of mixedspecies flocks inaSri Lankan rainforest". Forktail খণ্ড 20: 63–70. http://eben.goodale.googlepages.com/Forktailarticle.pdf.\n↑ Hume, AO (1900). The nests and eggs of Indian birds. Volume 2. R H Porter, London. পৃষ্ঠা. 27–30. http://www.archive.org/stream/nestseggsofindia02humerich#page/26/mode/2up.\nৱিকিমিডিয়া কমন্সত Hypothymis azurea সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=ৰাজকোঁৱৰ_(চৰাই)&oldid=225728"ৰ পৰা অনা হৈছে\nএই পৃষ্ঠাখন6মে' 2020 তাৰিখে ১৩:০০ বজাত অন্তিম সংশোধন কৰা হৈছিল।


ছালাম - অসমীয়া ৱিকিপিডিয়া\nছালামঃ (অসমীয়া: ছালাম, আৰবী: سلام, ইংৰাজী: Salam, বঙালী: সালাম) ছালাম আৰবী শব্দ। ইয়াৰ অৰ্থ হৈছে শান্তি, প্ৰশান্তি কল্যাণ, দুআ, আৰাম, আনন্দ, তৃপ্তি। ছালাম এটা সম্মানজনক অভ্যৰ্থনামূলক অভিনন্দন সুলভ শান্তিময় উচ্চমৰ্যাদা সম্পন্ন পৰিপূৰ্ণ ইছলামী অভিবাদন। উল্লেখযোগ্য যে, ‘আছ্-ছালাম’ আল্লাহৰ সুন্দৰ নাম সমূহৰ পৰা এটা অন্যতম নাম আৰু জান্নাতৰ নাম সমূহৰ পৰা এটা জান্নাতৰ নাম।\n1 ছালামৰ উৎপত্তিঃ\n1.1 অন্যান্য নাবী সকলৰ জীৱনতো ছালামৰ প্ৰচলনঃ\n1.2 অন্যৰ গৃহলৈ গৈ ছালাম নিদিয়াকৈ প্ৰৱেশ কৰা নিষেধ\n1.3 আল্লাহে জান্নাত (স্বৰ্গ) বাসীসকলক ছালামৰ দ্বাৰা আপ্যায়িত কৰিব\n2 ছালামৰ গুৰুত্ব আৰু ফযীলতঃ\n2.1 ছালাম শব্দটো কোৰআনত তলত দিয়া ধৰণে উল্লেখ আছে\n2.2 হাদিছত আহিছে\n3 মুছাফাহাৰ গুৰুত্ত্বঃ\n4 ছালামক লৈ কিছু কুসংষ্কাৰঃ\nছালামৰ উৎপত্তিঃসম্পাদনা কৰক\nমুছলিম সকলে বিশ্বাস কৰে যে আল্লাহে সৰ্ৱপ্ৰথমে প্ৰথম মানৱ আদম আলাইহিছ ছালামক ছালামৰ শিক্ষা দিছিল।\nহাদিছত আহিছে, আবু হুৰায়ৰা(ৰাদিআল্লাহু আনহু)ৰ পৰা বৰ্ণিত হৈছে ৰাছূলুল্লাহ মুহাম্মাদে(ছাঃ) কৈছে আল্লাহে আদম(আঃ)ক সৃষ্টি কৰি কলে, যোৱা ফিৰিষ্টা সকলৰ দলক ছালাম দিয়া আৰু তোমাৰ ছালামৰ কি উত্তৰ দিয়ে মন দি শুনা। এইটোৱেই হ'ব তোমাৰ আৰু তোমাৰ সন্তান সকলৰ ছালাম। সেয়েহেই আদমে (আঃ) গৈ কলে, আছ্ছালামু আলাইকুম(অৰ্থ- ‘আপোনালোকৰ ওপৰত শান্তি বৰ্ষিত হওক’)। ফৰিষ্টাসকলে উত্তৰ দিলে, আছ্ছালামু আলাইকা ওয়া ৰাহমাতুল্লাহ(অৰ্থঃ ‘আপোনালোকৰ ওপৰত শান্তি আৰু আল্লাহৰ ৰহমত বৰ্ষিত হওক’)। ফৰিষ্টাসকলে ৰাহমাতুল্লাহ বৃদ্ধি কৰিলে। \nঅন্যান্য নাবী সকলৰ জীৱনতো ছালামৰ প্ৰচলনঃসম্পাদনা কৰক\nইব্ৰাহিম(আঃ)ৰ ক্ষেত্ৰত, কোৰআনত পোৱা যায়-\nআৰু অৱশ্যে আমাৰ ফিৰিস্তাসকল সুসংবাদ লৈ ইব্ৰাহীমৰ ওচৰত আহিছিল। তেওঁলোকে ক’লে, ‘ছালাম’। তেখেতেও ক’লে, ‘ছালাম’।\nঠিক তেনেকৈ নূহ(আঃ)ৰ ক্ষেত্ৰত,\nকোৱা হ’ল, ‘হে নূহ! অৱতৰণ কৰা (নাৱৰ পৰা) আমাৰ ফালৰ পৰা ছালাম আৰু কল্যাণৰ সৈতে তোমাৰ প্ৰতি আৰু যিবোৰ সম্প্ৰদায় তোমাৰ লগত তেওঁলোকৰ প্ৰতি;\nঅন্যৰ গৃহলৈ গৈ ছালাম নিদিয়াকৈ প্ৰৱেশ কৰা নিষেধসম্পাদনা কৰক\nকোৰআনত আল্লাহে নিৰ্দেশ দিছে যে,\nহে মুমিন/বিশ্বাসীসকল তোমালোকে নিজৰ গৃহৰ বাহিৰে অন্যৰ গৃহত প্ৰৱেশ নকৰিবা, যেতিয়ালৈকে আলাপ পৰিচয় নকৰা আৰু গৃহবাসীসকলক ছালাম নিদিয়া। এইটোৱেই তোমালোকৰ বাবে উত্তম। যাতে তোমালোকে স্মৰণ ৰাখা।\nহাদিছত অন্যৰ গৃহলৈ গৈ তিনিবাৰ ছালাম দিবলৈ কোৱা হৈছে আৰু অনুমতি প্ৰাৰ্থনা কৰিবলৈ কোৱা হৈছে। অনুমতি নিদিলে ঘূৰি আহিবলৈ কোৱা হৈছে। \nআল্লাহে জান্নাত (স্বৰ্গ) বাসীসকলক ছালামৰ দ্বাৰা আপ্যায়িত কৰিবসম্পাদনা কৰক\nমুছলিমসকলে বিশ্বাস কৰে যে, এদিন জান্নাতীসকলে আনন্দত ডুবি থাকিব, সিহঁত আৰু সিহঁতৰ স্ত্ৰীসকলে উপবিষ্ট থাকিব পৰিৱেশত আসনত ভৰ দি। সিহঁতৰ বাবে ফলমূল আৰু যি বিচাৰিব সেইঠাইত থাকিব। কৰুণাময় পালনকৰ্তাৰ পক্ষৰ পৰা সিহঁতক কোৱা হ'ব “ছালাম”।\nছালামৰ গুৰুত্ব আৰু ফযীলতঃসম্পাদনা কৰক\nছালাম শব্দটো কোৰআনত তলত দিয়া ধৰণে উল্লেখ আছেসম্পাদনা কৰক\nআৰু যেতিয়া তোমালোকক ছালাম দিয়া হয় তেতিয়া তোমালোকে তাতোকৈ উত্তম ছালাম দিবা অথবা অনুৰূপ প্ৰত্যুত্তৰ দিবা। নিশ্চয় আল্লাহ সকলো বিষয়ে পূৰ্ণ হিচাপ গ্ৰহণকাৰী।\nআৰু যিসকলে ঈমান আনিছে আৰু সৎকৰ্ম কৰিছে তেওঁলোকক প্ৰৱেশ কৰোৱা হ’ব জান্নাতত, যাৰ তলত নদীসমূহ প্ৰবাহিত। তাত তেওঁলোক নিজ প্ৰতিপালকৰ অনুমতিক্ৰমে স্থায়িত্ব লাভ কৰিব, তাত তেওঁলোকৰ অভিবাদন হ’ব ‘ছালাম’।\nফিৰিস্তাসকলে তেওঁলোকৰেই মৃত্যু ঘটায় উত্তমভাৱে। ফিৰিস্তাসকলে কয়, ‘তোমালোকৰ ওপৰত ছালাম (বৰ্ষিত হওক)! তোমালোকে যি কৰিছিলা তাৰ বিনিময়ত জান্নাতত প্ৰৱেশ কৰা’।\nহাদিছত আহিছেসম্পাদনা কৰক\nআব্দুল্লাহ ইবন আমল ইবনুল ‘আছ ৰাদিআল্লাহু ‘আনহুমাৰ পৰা বৰ্ণিত, তেখেতে কৈছে,\n“এজন ব্যক্তি ৰাছুল (মুহাম্মাদ চাল্লাহু আলাইহি ওয়াছাল্লাম)ক প্ৰশ্ন কৰিলে, হে আল্লাহৰ ৰাছূল! ইছলামত কোন আমলটি সৰ্ৱ উত্তম? উত্তৰত ৰাছুল(মুহাম্মাদ চাল্লাল্লাহু ‘আলাইহি ওয়াছাল্লাম) এ কলে, মানুহক খাদ্য খাৱলৈ দিয়া আৰু তুমি যাকেই চিনি পোৱা আৰু যাকেই চিনি নোপোৱা সকলোকেই ছালাম দিয়া”।\nআবু উমাৰা-আল বাৰা ইব্‌ন আযেব ৰাদিআল্লাহু আনহুৰ পৰা বৰ্ণিত, তেখেতে কৈছে,\n“ৰাছুল (মুহাম্মাদ চাল্লাহু আলাইহি ওয়াছাল্লাম) এ আমাক সাতটা বিষয়ত নিৰ্দেশ দিছে: ৰুগীক চাবলৈ যোৱা, জানাযাৰ ছালাত(নামাজ)ত অংশ গ্ৰহণ কৰা, হাঁচিৰ উত্তৰ দিয়া, দুৰ্ৱল সকলক সাহায্য কৰা, অত্যাচাৰিত লোকক সহযোগিতা কৰা, ছালামৰ প্ৰসাৰ কৰা, শপথকাৰীক মুক্ত কৰা”।\nআবু হুৰাইৰা ৰাদিআল্লাহু আনহুৰ পৰা বৰ্ণিত, ৰাছুল(মুহাম্মাদ চাল্লাহু আলাইহি ওয়াছাল্লামএ কৈছে,\n“তোমালোক তেতিয়ালৈকে জান্নাতত (স্বৰ্গত) প্ৰৱেশ নকৰিবা যেতিয়ালৈকে তোমালোক পৰিপূৰ্ণ ঈমানদাৰ হ'ব নোৱাৰা। আৰু তেতিয়ালৈকে তোমালোক পৰিপূৰ্ণ ঈমানদাৰ নহ'বা, যেতিয়ালৈকে তোমালোক এজনে আনজনক ভাল নাপাবা, মই তোমালোকক এনেকোৱা এটা বস্তুৰ বিষয়ে অৱগত কৰাম যিটো কৰিলে, তোমালোক পৰস্পৰে পৰস্পৰক ভাল পাবা? তাৰ পাছত তেখেতে কলে, তোমালোকে বেছি বেছি কৈ ছালামক প্ৰসাৰ কৰা”।\nআবু ইউছুফ আব্দুল্লাহ ইবন ছালাম ৰাদিআল্লাহু আনহুৰ পৰা বৰ্ণিত, তেখেতে কৈছে,\n“মই ৰাছুল(মুহাম্মাদ চাল্লাহু আলাইহি ওয়াছাল্লাম)এ কওঁতে শুনিছো, তেখেতে কৈছিল, হে মানৱ সকল! তোমালোকে ছালামৰ প্ৰসাৰ কৰা, মানুহক খাদ্য খাৱলৈ দিয়া, আত্মীয়তা সম্পৰ্ক বজায় ৰখা আৰু মানুহ যেতিয়া টোপনিত যায় তেতিয়া তুমি ছালাত(নামাজ) আদায় কৰা। তেতিয়াহ'লে তুমি নিৰাপদে জান্নাতত প্ৰৱেশ কৰিবা। ( ইমাম তিৰমিযীয়ে কৈছে, হাদিছটো হাছান আৰু ছহীহ। )\nএদিন এজন ব্যক্তিয়ে নবী মুহাম্মাদ (চাল্লাহু আলাইহি ওয়াছাল্লাম)ৰ ওচৰত আহি কলে, আচ্ছালামু আলাইকুম। তেতিয়া তেখেতে কলে, লোকজনৰ বাবে ১০টা নেকী(পুণ্য) লিখা হৈছে। ইয়াৰ পাছত আৰুএজন ব্যক্তি আহি কলে, ওয়া ৰাহমাতুল্লাহ নবী(ছাঃ)এ তেওঁৰ উত্তৰ দি কলে, তেওঁৰ বাবে ২০টা নেকী লিখা হৈছে। পাছত আৰুএজন ব্যক্তি আহি কলে ওয়া বাৰাকাতুহু। ৰাছূলুল্লাহই(মুহাম্মাদ ছাঃ) তেওঁৰ উত্তৰ দি কলে, লোকজনৰ ৩০টা নেকী লিখা হৈছে।\nপাৰষ্পৰিক ছালাম বিনিময়ৰ দ্বাৰা পাৰষ্পৰিক ভালপোৱা বৃদ্ধি পায়।\nএক মুছলিমৰ ওপৰত অন্য মুছলিমৰ ছয়টা হক্ক (দায়িত্ব) আছে, তাৰ ভিতৰত অন্যতম হ'ল যেতিয়া তাৰ সৈতে সাক্ষাত হয় তেতিয়া তেওঁক ছালাম দিয়া।\nছালাম নিদিয়া এটা কৃপণতা। হাদিছত আছে যে,\nযিয়ে ছালাম দিবলৈ কাৰ্পন্য কৰে তাতকৈ বেছি কোনেও কৃপণ নহয়।\nমুছাফাহাৰ গুৰুত্ত্বঃসম্পাদনা কৰক\nসাধাৰণতে মুছাফাহা হৈছে ছালামৰ পাছত পৰস্পৰে হাত মিলোৱা কাৰ্য। ইছলামী নিয়মত ছালামৰ ওচৰা-ওচৰি মুছাফাহাৰ গুৰুত্ব দেখা পোৱা যায়।\nহাদিছত পোৱা যায়, ৰাছূলুল্লাহ মুহাম্মাদ(ছাঃ)এ কৈছে, যেতিয়া দুজন মুছলিম পৰস্পৰ সাক্ষাত হয় আৰু সিহঁতে মুছাফাহা কৰে, পৃথক হোৱাৰ আগতেই সিহঁতৰ উভয়ৰ গুণাহ(পাপ) সমূহ ক্ষমা কৰি দিয়া হয়। \nছালামক লৈ কিছু কুসংষ্কাৰঃসম্পাদনা কৰক\nছালামৰ বাক্যসমূহ বিকৃত কৰি পঢ়া।\nভৰিত স্পৰ্শ কৰি ছালাম প্ৰদান কৰা।\nছালামৰ পাছত মুছাফাহা(ইজনে সিজনৰ সৈতে হাত মিলোৱা) কৰাৰ পাছত বুকুত হাত ৰখা। ইয়াৰ কোনো ভিত্তি নাই।\nছালামৰ উত্তৰ সঠিক ভাৱে নিদিয়া।\n↑ হাদিছ গ্ৰন্থ-মিশ্বকাত, হাদিছ নং-৪৬২৮, অধ্যায়-শিষ্টাচাৰ, অনুচ্ছেদ-ছালাম।\n↑ হাদিছ গ্ৰন্থ- মিশ্বকাত,হাদিছ নং- ৪৬২৮, অধ্যায়- শিষ্টাচাৰ, অনুচ্ছেদ- ছালাম।\n↑ কোৰআনঃ ছূৰা হুদ(১১), আয়াত নং-৬৯\n↑ কোৰআনঃ ছূৰা হুদ(১১), আয়াত নং-৪৮\n↑ কোৰআনঃ ছূৰা নূৰ(২৪), আয়াত নং-২৭)\n↑ হাদিছ গ্ৰন্থ- তিৰমিযী।\n↑ কোৰআনঃ ৪/৮৬\n↑ কোৰআনঃ ১৪/২৩\n↑ কোৰআনঃ ১৬/৩২\n↑ হাদিছ গ্ৰন্থঃ বুখাৰী আৰু মুছলিম।\n↑ হাদিছ গ্ৰন্থঃ মুছলিম।\n↑ হাদিছ গ্ৰন্থঃ তিৰমিযী।\n↑ হাদিছ গ্ৰন্থঃ মিশ্বকাত, হাদিছ নং- 4644\n↑ হাদিছ গ্ৰন্থঃ মিশ্বকাত, হাদিছ নং- ৪৬৩১\n↑ হাদিছ গ্ৰন্থঃ মিশ্বকাত, হাদিছ নং- ৪৬৩০\n↑ হাদিছ গ্ৰন্থঃ মিশ্বকাত, হাদিছ নং- ৪৬৬৫\n↑ হাদিছ গ্ৰন্থ-আবু দাউদ, হাদিছ নং-৫১৮৬\n"https://as.wikipedia.org/w/index.php?title=ছালাম&oldid=272172"ৰ পৰা অনা হৈছে\nশেষ সম্পাদনা কৰা হৈছে 24 April 2021 তাৰিখে 03:53 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=42718।\nএই পৃষ্ঠাখন ২৪ এপ্ৰিল, ২০২১ তাৰিখে ০৯:২৩ বজাত অন্তিম সংশোধন কৰা হৈছিল।


আপুনি পান কার্ডখন আধাৰৰ সৈতে লিংক কৰা নাই নেকি? তেন্তে ঘৰত বহিয়েই অনলাইন মাধ্যমৰে লিংক কৰাই লওক\nWednesday, 31 March 2021 07:14 PM\nআপুনি আজি পর্য্যন্ত আধাৰৰ সৈতে পান কার্ড লিংক কৰা নাই যদি অতি শীঘ্রে কৰি লওঁক ৷ কিয়নো আজি অর্থাৎ 31 মাৰ্চৰ ভিতৰত আধাৰৰ সৈতে পান কার্ড লিংক কৰাৰ অন্তিম তাৰিখ বান্ধি দিছিল আয়কৰ বিভাগে (Income Tax Department)। অন্যথা আপুনি আয়কৰ আইনৰ অধীনত ১০০০ টকা জৰিমনা ভৰিব লাগিব পাৰে। আপুনি আপোনাৰ হাতৰ মোবাইলটোৰে অনলাইন যোগে পান কার্ডখন আধাৰৰ সৈতে লিংক কৰিব পাৰে। বিশদ বিৱৰণৰ বাবে তলত চাওঁক -\nযদি আপুনি চৰকাৰে নিৰ্ধাৰণ কৰা অন্তিম তাৰিখলৈকে আধাৰৰ লগত পান কার্ড লিংক নকৰে, তেন্তে আপুনি সৰ্বাধিক ১,০০০ টকা পর্য্যন্ত জৰিমনা ভৰিবলগীয়া হ’ব পাৰে। ইয়াৰোপৰি, যিসকলে ৩১ মাৰ্চ ২০২১ লৈকে পান কাৰ্ডক আধাৰৰ সৈতে লিংক নকৰে, তেওঁলোকৰ পান কাৰ্ড ১ এপ্ৰিল ২০২১ৰ পৰা অচল হৈ পৰিব বুলি আয়কৰ বিভাগে জনাইছে।\nকেনেদৰে অনলাইন মাধ্যমেৰে লিংক কৰিব পাৰে চাওক -\n1. প্ৰথমে আয়কৰ বিভাগৰ Websiteলৈ যাওক।\n2. আধাৰ কাৰ্ডত থকা নাম, পান নম্বৰ আৰু আধাৰ নম্বৰ বিচৰা মতে ভৰাওক।\n3. আধাৰ কাৰ্ডত কেৱল জন্মৰ বছৰ দিয়া হ'লে ইয়াত Right Tick কৰক।\n4. এতিয়া Captcha কোড সমূহ ভৰাওক।\n5. Link Aadhaar বুটামত ক্লিক কৰক।\nএনেদৰে আপোনাৰ পান আধাৰৰ সৈতে লিংক আপুনি ঘৰত বহিয়েই কৰিব পাৰে।\nSMSৰ জৰিয়তেও আপুনি লিংক কৰিব পাৰে -\nইয়াৰ বাবে আপুনি আপোনাৰ ফোনত UIDPAN টাইপ কৰিব লাগিব। তাৰ পিছত ১২টা সংখ্যাযুক্ত আধাৰ নম্বৰ টাইপ কৰক। লগতে ১০টা সংখ্যাযুক্ত পেন নম্বৰ টাইপ কৰক। আৰু 567678 বা 56161 নম্বৰত SMSটো প্ৰেৰণ কৰক।\nঅচল পান কাৰ্ডক কেনেদৰে পুনৰ কাৰ্যকৰী কৰিব জানক -(Activate PAN card)\nআপুনি অকাৰ্যকৰী বা অচল পান কাৰ্ডক পুনৰ কাৰ্যকৰী কৰিব পাৰে। ইয়াৰ বাবে আপুনি এটা SMS প্রেৰণ কৰিব লাগিব। আপোনাৰ পঞ্জীভূক্ত ম'বাইলৰ পৰা ১২টা সংখ্যাযুক্ত পান নম্বৰ আৰু ১০টা সংখ্যাযুক্ত আধাৰ নম্বৰ টাইপ কৰাৰ পিছত আপুনি 567678 বা 56161 নম্বৰলৈ SMS পঠাব লাগিব।\nLink aadhar with Pan card Aadhar card Pan card\nনির্বাচন আয়োগৰ নির্দেশ !!! পুনৰ অনুষ্ঠিত হব ভোটগ্রহন প্রক্রিয়া ; বিজেপি নেতাৰ গাড়ীত EVM মেচিন উদ্ধাৰ\nঅৱশেষত আহিল ভাল খৱৰটো!!! মুকলি কৰি দিয়া হল কুইপৰ দুই অপহৃত বিষয়াক\nমন্ত্রী হিমন্ত বিশ্ব শর্মালৈ নির্বাচন আয়োগৰ নির্দেশ! আগন্তুক ৪৮ঘন্টালৈ কোনো নির্বাচনী প্রচাৰ চলাব নোৱাৰিব মন্ত্রীজনে !!! সকলো জানক ইয়াত\nভেদাইলতাৰে মাছৰ আঞ্জা জুতি লগা এসাঁজ\nসুস্বাদু কোমোৰাৰ লাৰু আপুনি ঘৰতে কেনেদৰে বনাব পাৰে শিকো আহক -\nকৃষক সকলৰ মূৰত ৰামটাঙোন বৃদ্ধি হল ৰাসায়নিক সাৰৰ দামৰ লগতে বহুতো অত্যারশ্যকীয় সামগ্ৰীৰ


বাঘৰ আক্ৰমণত নিহত লোকৰ পত্নীয়ে আজিও লাভ নকৰিলে ‘ঘোষিত সাহায্যৰ ধন’\nবাঘৰ আক্ৰমণত পতি নিহত হোৱা ধীৰেনপাৰাৰ দুৰ্ভগীয়া পৰিয়ালটো। ফটো : নৰ্থইষ্ট নাও\n২০১৭ চনৰ ১২ নৱেম্বৰৰ দিনা ধীৰেনপাৰাত আনোৱাৰ আলি নামৰ এজন টেম্প’ চালক নাহৰফুটুকীৰ আক্ৰমণত মৃত্যুক আকোৱালি ল’বলগীয়া হৈছিল। স্বামীৰ মৃত্যুত আনোৱাৰৰ পত্নী আৰিফা বেগম ওৰফে ৰঞ্জিতা দেৱী তেওঁৰ পুত্ৰৰে সৈতে অতি দুৰ্বিসহ জীৱন অতিবাহিত কৰিবলগীয়া হৈছে।\nবন বিভাগৰ পৰা আনোৱাৰৰ পৰিয়াললৈ ৪ লাখ টকাৰ এককালীন সাহায্য ঘোষণা কৰাৰ লগতে বন বিভাগৰ পৰা মুকলি কৰি দিয়া হ’ল বুলিও পত্ৰ লাভ কৰিলে দুৰ্ভগীয়া আৰিফাই। কিন্তু ডেৰ বছৰৰ অন্ততো আজি পৰ্য্যন্ত ঘোষিত সাহায্য লাভ নকৰাত হতাশাত ভুগিছে আৰিফা। বাৰেপতি পাঞ্জাবাৰীস্থিত অৰণ্য ভৱনলৈ অহা-যোৱা কৰি থকা আৰিফাক হুহুকা-পিছলা কৰি প্ৰায় ৬-৭ মাহ পিছুৱালে সংশ্লিষ্ট বিষয়াই।\n‘’মোক বন বিষয়াই সকলো কাগজ-পত্ৰ দিছে। পাবলগীয়া ধন মুকলি হোৱা বুলি মোলৈ অহা কাগজখনত আছে। ৬-৭ মাহ হৈ গ’ল কাগজখন পোৱা। কিন্তু ধনৰ নামত এক টকাও লাভ কৰা নাই। আজি হ’ব, কালি হ’ব বুলি মোক ঘুৰাইয়ে আছে। অৰণ্য ভৱনত মাতিছিল তাতো বাৰেপতি গৈ আছো। আহিব নালাগে ফোন কৰিলেই হ’ল বুলি মোক কয়। ফোন কৰিলেও ফোন ৰিচিভ নকৰে।‘’ নৰ্থ ইষ্ট নাওৰ সৈতে হোৱা টেলিফোনিক বাৰ্তালাপত এইদৰে কয় আৰিফাই।\nইপিনে, অৰণ্য ভৱনতে কৰ্মৰত গোপাল ছেত্ৰী নামৰ বিষয়াজনে খেলি-মেলি কৰি থকা বুলি গুৰুতৰ অভিযোগ তোলে ৰঞ্জিতা দেৱীয়ে।\nতদুপৰি, আৰিফাৰ ৭ বছৰীয়া ল’ৰাটোক স্কুললৈ পঠিয়াইছে যদিও স্কুলৰ মাছুল দিয়াৰ ক্ষেত্ৰত বহু অসুবিধাৰ সন্মুখীন হ’বলগীয়া হয় আৰিফা।\nআনহাতে, পি.কে চিকিউৰিটী চাৰ্ভিছৰ অধীনত চিকিউৰিটী গাৰ্ডৰ চাকৰি কৰি আছে যদিও তাৰ পৰা লাভ কৰা সামান্য মজুৰিৰে কণমানিৰ সৈতে ঘৰখন চলোৱাত আৰিফা চৰম অসুবিধাৰ সন্মুখীন হৈছে।\nইপিনে, ৰঞ্জিতা ব্ৰাহ্মণ পৰিয়ালৰ জীয়ৰী হৈয়ো মুছলমান সম্প্ৰদায়ৰ লোকৰ সৈতে বিবাশপাশত আৱদ্ধ হোৱাৰ বাবে তাইক ঘৰৰ মানুহেও এলাগী কৰা বুলি আমাক জনায়। লগতে স্বামীৰ পৰিয়ালেও কোনোধৰণৰ খা-খবৰ নলয় আৰিফাৰ।\nপ্ৰশ্ন হয়, চৰকাৰৰ বিয়াগোম বন বিভাগটোৱে মোকলাই দিয়া সাহায্যৰ ধন আদবাটতে হৰলুকি হ’ল নেকি? নে কাৰ জেপত সোমাল দুৰ্ভগীয়া আৰিফালৈ চৰকাৰৰ ফালৰ পৰা অহা ধন? চৰকাৰৰ পৰা প্ৰাপ্য সাহায্যৰ পৰা বঞ্চিত হৈ দুৰ্ভগীয়া আৰিফাই এনেদৰেই দুৰ্বিসহ জীৱন অতিবাহিত কৰিব লাগিব নেকি?\nধীৰেনপাৰাৰ চম্পাৱতী উচ্চ মাধ্যমিক বিদ্যালয়ৰ কাষতে বাস কৰা দুৰ্ভগীয়া আৰিফাই নৰ্থ ইষ্ট নাওৰ জৰিয়তে বন বিভাগে মোকলাই দিয়া ৪ লাখ টকা দিবৰ বাবে কাতৰ আহ্বান জনায়।\nউল্লেখযোগ্য যে, নাহৰফুটুকীটো আৱিৰ্ভাব হোৱা ধীৰেনপাৰাৰ প্ৰাথমিক বিদ্যালয়ৰ এটা কোঠাত এটি সৰু ল’ৰা আৱদ্ধ হৈ থকা বুলি আনোৱাৰে জানি মানবীয়তাৰ খাতিৰত বাঘটোৰ সন্মুখৰ পৰা ল’ৰাটোক উদ্ধাৰ কৰে যদিও নাহৰফুটুকীৰ আক্ৰমণত আনোৱাৰ বেয়াকৈ আঘাতপ্ৰাপ্ত হয়। তেওঁক ততাতৈয়াকৈ জিএমচিএইচলৈ নিয়া হয় যদিও উন্নত চিকিৎসাৰ অভাৱত চাৰিদিন পাছতেই অৰ্থ্যাৎ ১৬ নবেম্বৰত তেওঁ মৃত্যুক সাৱটি লৈছিল।


পুতুকন গগৈ জিন্দাবাদ(-প্রদ্যুৎজ্যোতি শইকীয়া) - সাহিত্য ডট অৰ্গ\nপুতুকন গগৈ | মোৰ লগৰ | লগৰ মানে… কিন্তু মোতকৈ তিনিবছৰমান ডাঙৰ | কিন্তু , অৰ্থাৎ ….. মানে সি আমাৰ লগৰ | আছলতে তাৰ শৈক্ষিক জীৱনটো মালবাহী ট্ৰাকৰ দৰেই ধীৰ গতিত চলিছিল | মাজে মাজে পাম্পছাৰ , বেটেৰী ডাউন এইবোৰ আছেই | তথাপিও গাড়ী চলি আছিল | আমি যেতিয়া তাক পাছ পেলাই প্ৰৱেশিকা দিলো | সি অষ্টমমানৰ কিতাপখিনি বুকুত সাৱটি আমালৈ চাই ৰৈছিল | তাৰ পাছত আৰু আমাৰ দুজনৰ দেখাদেখি নাই | বৰমাৰ(পুতুকনৰ মাক) মুখৰ পৰা গম পালো যে পুতুকনে শিক্ষা জীৱন নামৰ গাড়ীখনৰ সঞ্জীৱনীস্বৰপ সমুদায় কিতাপ,পত্ৰ,বহী ইত্যাদি লুকুমজানত বিসৰ্জন দি চহৰমুৱা হ’ল | কিবা কৰিব বোলে চহৰত | মাজে মাজে মাৰ মুখে গম পাওঁ পুতুকনৰ ব্যৱসায় “ফ্ল’প”হোৱাৰ কথা | প্ৰথমে হেনো কেঞ্চাৰ হস্পিটালৰ আগত গুটখা,চিগাৰেট , চুপাৰীৰ দোকান দি ফ্লপ হ’ল |কাৰণ ,ছাত্ৰ সংগঠনৰ উত্‍পাত | তাৰ পাছত জেঙনিকটীয়া তিনিআলিত চাহৰ দোকান | তাকো বন্ধৰ দিনত দোকান খুলি মহা প্ৰতাপী জনজাতীয় সংগঠনৰ নেতাৰ হাতৰ পৰশেৰে লাঞ্চিত | তাৰ মাহচেৰেক পাছত শুনিলো পুতুকন বোলে হেন্দিমেন হ’ল | বোলো ভালেই হ’ল | যিকি নহওক পুতুকনৰ কিবা এটা হ’ল | কিছুদিনৰ পাছত মায়ে খবৰ দিলে বোলে পুতুকনে নিজ ইচ্ছামতে হেন্দিমেনৰ পৰা জোঁৱাইৰ পদবীলৈ উন্নীত হোৱাৰ জখলা বাজেয়াপ্ত কৰি গুৱাহাটীলৈ বুলি উধাও হ’ল | মানে মালিকৰ জীৰ সৈতে হেংকি পেংকি কৰি শেষত পত্নী(?)সহ পলায়ন | তাৰ পাচত আৰু বছৰছেৰেক খৱৰ নাই | পুতুকণ গগৈ হেৰাল | অসীমত যাৰ হেৰাল সীমা |\nদিনবোৰ বাগৰি আছিল | হঠাতে আমাৰ ডাক্তৰী জীৱনলৈও ধুমুহা আহিল | চাকৰি এৰি ডিগ্ৰী ৰক্ষাৰ স্বাৰ্থত হাতত ফেষ্টুন , প্লে কাৰ্ড ল’ব লগা হ’ল | অৰ্থাৎ গুৱাহাটী গমন | প্ৰতিবাদী ধ্বনি | অসম চৰকাৰ হায় হায় | স্বাস্থ্যমন্ত্ৰী হায় হায় “শ্লোগান” | তাৰ মাজতে মায়ে ভ্ৰাম্যভাষ যোগে ক’লে বোলে পুতুকনে তোক লগ কৰিব বিছাৰিছে | ফ’ন কৰিব | ধৰিবি | ডাঙৰ মানুহ সি আজিকালি | সকলো সংগঠনৰ নেতা পালিনেতাৰ পৰা আৰম্ভ কৰি সকলোবোৰৰ লগত তাৰ চিনা পৰিচয় | ডাঙৰ “বিজিনেছ” | গুৱাহাটীত মাটি | কথা কেইটা শুনিয়েই চকু অমৰাগুটি হ’ল | পুতুকন ডাঙৰ “বিজিনেছমেন” হ’ল | অ’ আই | তেমাম কথা দেখোন | বাৰু সেয়া যিহওক বা নহওক | ৰাতিলৈ পুতুকনে “ফ’ন” কৰিলে | ক্ষেপ’ ( পুতুকনে মোক মতা নাম ) আহ | চান্দমাৰী “প‍ইন্ট”লৈ আহ | ওলালো | নতুন চকচকীয়া “ৰিনল্ট ডাষ্টাৰ”খনৰ পৰা নামি আহিল মানুহ এজন | ডাঙৰ পেটটোৰ বুটামৰ শিৰণীটোৰ পৰা লাহে লাহে ওপৰলৈ চাই মুখ দেখিহে গম পালো পুতুকন বুলি | মোক টানিয়েই নি গাড়ীত উঠালে | পোনচাটেই ক’লো ” ত‍ই চেহেৰা আৰু ‘ষ্টেটাছ’ দুইটাই সলালি দেখোন ”\nপুতুকনে হাঁহি মাৰি ক’লে ” কৈছিলো নহয় এদিন ডাঙৰ মানুহ হ’ম , ব’ল মোৰ ‘বিজিনেছ’ দেখুৱাম ” | লৈ গ’ল মোক | “বিজিনেছ” দেখিহে চকু কপালত উঠিল | একেবাৰে “হোলচেল মাৰ্কেট” | ডাঙৰ গুদাম | ভাগে ভাগে সজাই থোৱা আছে সকলোবোৰ বস্তু |দোকানৰ নামেই হ’ল “আন্দোলন ” | কংগ্ৰেছৰ হাতৰ পতাকা , বিজেপিৰ পদুম , তলাছাবি , অসম চৰকাৰ হায় হায় লিখা প্লে কাৰ্ড ( সেইখিনি তিনিটামান মানুহে ঢুকি নোপোৱাকৈ ঠাক ঠাককৈ সজোৱা আছে ) | ম‍ই বোলো ” অ’বোপাই এইবোৰ কি বিজিনেছ ?” | হাঁহি এটা মাৰি পুতুকনে ক’লে ” গুৱাহাটীৰ যিমান আন্দোলন হয় , ‘চাপ্লাই’ মোৰ পৰাই যায় ” | অলপ ভিতৰলৈ যাওতে দেখিলো বাঁহৰ কাম লগাই আছে দুটামানে | মোৰ উত্‍সুকতা ধৰিব পাৰি পুতুকনে উপযাঁচিয়েই উত্তৰ দিলে ” জোঁৰ সমদল ,তিনি হাজাৰ অৰ্ডাৰ আছে কালিলৈ ” | ল’ৰা কেইটাক চিনাকিযেন লাগিল | ওচৰৰ পৰা জুমি চাওঁতে গম পালো | গোটেইমখা অষ্টমশ্ৰেণীতেই খোলা “জীৱনযোৰা নপঢ়ন ক্লাব”ৰ মেম্বাৰ | হমমম | কিন্তু এটা কথাত মুৰ ঘূৰাল | গাঁৱত দুই লিটাৰ কেৰাচিন দি দায়িত্ব সামৰে সমবায় আৰু সুলভ মূল্যৰ দোকানে | কিন্তু ইয়াত ??? পুতুকনক সুধিলো “জোঁৰৰ কাৰণে বাঁহখিনি ঠিকেই আছে , কিন্তু কেৰাচিন ?? ” মোৰ প্ৰশ্নত উজুটি খালে পুতুকনে | নিজকে চম্ভালি উত্তৰ দিলে “নুবুজিবি বোপাই , এইবিলাক সুলভ মূল্যৰ খেল |আহি থাক “| নুবুজাকৈ ধেৰ বুজিলো | তাৰ আগলৈ এগালমান খেৰৰ দ’ম | খেৰৰ দ’ম চহৰত দেখিয়েই মোৰ চকুত মালবাহী ট্ৰাকত বোজাই অনাৰ দৰে এগালমান প্ৰশ্নবোধক | একেদৰেই পুতুকনৰ বিনা প্ৰশ্নৰ উত্তৰ ” গাঁৱত আজিকালি খেৰ পেলনি যায় | ট্ৰেক্টৰেটো খেৰ নাখায় বোপাই , ডিজেলহে খায় |গৰু নায়েই | অথচ খেৰ ইয়াত বিৰাত দামী | মাথা লগা | অৱস্থান ধৰ্মঘট | টিউপালৰ তলত পাৰিবলৈ লাগেত’ ,তামাম দামী … বুজিলি ? ” | বুজিলো | অলপ আগলৈ গৈ দেখিলো ” স্বাস্থ্যমন্ত্ৰী হায় হায়” লিখা প্লেকাৰ্ড লিখি আছে দুটামানে | আকৌ পুতুকনৰ বিনা প্ৰশ্নৰ উত্তৰ ” এইখিনি তহঁতৰ , মোৰ ইয়াতে ‘অৰ্ডাৰ’ দিছে ” | গুদামটোৰ চুকত হাতী কোম্পানীৰ প্লেকাৰ্ড দুখনমানো পৰি আছিল | সুধিলো তাক “ইমান কম ‘ষ্টক’ যে ? ” | উত্তৰ আহিল “এইখিনি আজিকালি নচলে, দুবছৰ আগতেই অনা ” | আৰু নাচালো | বুজিলো সকলো | চল চাই চাপৰি | পুতুকনক ক’লো ” ব’ল কিবা এটা খুৱা ” | ৰাতিলৈ দোৰোল খোৱা জিভাৰে পুতুকনে ক’লে ” তোৰ আন্দোলন ‘চাকচেচ’ কৰাই দিম দে , কালিলৈ আছু ,আবচু, আটাছু , আক্ৰাছু সকলো উঠি আহিব | চিন্তা নকৰিবি | ‘আফটাৰ অল চব মোৰ কাষ্টমাৰ’ | হেঃ হেঃ | ” ৰঙীন পানীয়ৰ সৈতে লোকেল কুকুৰাৰ মাংসত কামোৰ দি মনে মনে ক’লো ” পুতুকন গগৈ জিন্দাবাদ” |\nতীখৰ (সুস্মিতা দাস)


অসমীয়া Jokes For Whatsapp । Assamese Jokes New Images - Khagori : Assamese Jokes, Assamese Comedy, Assamese Quotes\nঅসমীয়া Jokes For Whatsapp । Assamese Jokes New Images\nUp To Mark 27.5.19 assamese jokes , Assamese Jokes New Images0Comments\nঅসমীয়া Jokes For Whatsapp আৰু Assamese Jokes New Images এই লিখনিত সন্নিবিষ্ট কৰা হৈছে । লগতে পাব Whatsapp Joke In Assamese, Whatsapp Joke Images আৰু বিভিন্ন ধৰণৰ Funny Jokes. আনন্দেৰে ভৰা অসমীয়া জমনি Whatsapp Jokes, Joke Of Today, Whatsapp Joke Download, Assamese Jokes, Jokes New, WhatsApp Status মাত্ৰ আপোনালোকৰ বাবে । চাওঁক আৰু ৰগৰত মতলীয়া হওঁক । লগতে #Share কৰিবলৈ নাপাহৰিব আকৌ ।\nBoy -তোমাৰ কোনো Boyfriend নাই নেকি?\nGirl - নাই, কিয়নো?\nBoy - ওঁহ ! মিচা কথা !\nGirl - ইয়ে হয়, মিচা কথা কৈনো কি পাম?\nBoy - এজন নতুন Boyfriend আৰুনো কি !!!\nAssamese Jokes New Images\nAssamese Jokes New\nTeacher - যদি তোমাৰ Best Friend আৰু Girlfriend, দুয়োজনে যদি পানীত ডুবিব ধৰে, তুমি সেই মুহূৰ্তত কাক বচাবা?\nStudent - ডুবিব দিয়ক চাৰ্, দুয়োজনকে চাল্লা !\nদুয়োজনে একেলগে তাতনো কি কৰি মৰি আছিল !!!\nWhatsapp Joke In Assamese\nৰাস্তাৰে মেকুৰী পাৰ হ'লে,\nমানুহবোৰে এনেকৈ মুখৰ আকৃতি বনাই গাড়ীখন ৰখাই যেন ......\n১ কৌটি টকীয়া ঠিকাৰ কাম এটাৰ আৰম্ভণি কৰিবলৈ হে গৈ আছে !\nমোৰ #Standard ৰ কথা নকবি বুইচ্ পাগলী,\nযিমান টকাৰে Mobile Recharge (Rs. 399/-) কৰোঁ নহয়,\nসেইখিনি টকাৰে এটা Mobile Phone য়েই পোৱা যায় ........ Chinese.\nআমাৰ ল'ৰা সকলৰ দাবী -\nনতুন Budget ত Modi চৰকাৰে গিয়েৰ যুক্ত স্কুটি ওলাওঁক,\nআমি ল'ৰাবোৰে Bike খনৰ গিয়েৰ লগাওঁ মানে ছোৱালী বোৰ already ২ কি.মি. মান পলায়গৈ ।\nFather - বাবা, এইবাৰ পৰীক্ষাত 90% আনিব লাগিব\nSon - নহয় দেউতা, 100% আনিম\nFather - কিয় ৰগৰ কৰি আছা\nSon - আৰম্ভ কোনে কৰিছে\nকাশ্মীৰত কেইজনমান উগ্ৰপন্থী ধৰা পৰিলত,\n- আমাৰ পাকিস্তানত কাৰেণ্ট নাই, সেয়েহে আমি ২৭ তাৰিখে হ'বলগীয়া India আৰু Pakistan মাজৰ Match খন চাবলৈহে আহিছো !!!\nমা'ক - বাবা, তুমি পঢ়া-শুনাত ইমান পাৰ্গত,\nতেনেহলে ৰখাৰ দৰকাৰটো কি?\nপুতেক - মা', তুমিওতো ঘৰৰ কাম-বন কৰাত পাৰ্গত,\nতেনেহলে কাম কৰা বাঈ ৰখাৰ দৰকাৰটো কি?\nকিছুমান ছোৱালীয়ে পৰীক্ষা দিবলৈ যাওঁতে ৮-১০ টা ম‍ান কলম লৈ যায়,\nআৰু যদি তাৰ পৰা এটা কলম তুমি বিচাৰিচা,\nতোমাক এনেকৈ বনাব\nতাইৰ Kidney তোহে খুজিলা!!!\nবহুত অধ্যয়ন কৰাৰ অন্তত Helmet পিন্ধাৰ ভালেকেইটা যোগাত্মক দিশ বিচাৰি পোৱা গৈছে, যেনে -\n১) সুৰক্ষিত যাত্ৰা\n২) পুলিচে অসুবিধা নকৰে\n৩) ধাৰ দিয়া সকলে চিনিব নোৱাৰে\n৪) Girlfriend ৰ মাক, বাপেক আৰু ভায়েকে চিনিব নোৱাৰে\n৫) টকলা মাথাটো ধৰিব নোৱাৰে\n৬) ঘৰলৈ আহি Helmet টো ওলোটাকৈ থৈ আলু, পিয়াজ, বিলাহী আদি ৰাখি দিব পাৰি\n৭) চশমা বা গগলচ্ পৰিধান কৰাৰ দৰকাৰ নপৰে\n৮) কাকো নমস্কাৰ কৰিব লগা নহয়, কৰিলেও চিনি নাপায়\n৯) বাটত Bike বেয়া হ'লে Helmet টো চকী বনাই বহিব পাৰি\n১০) আৰে বাবা এটা সীমা আছেতো আৰু কিমান ফায়দা ল'বা হে !!!\nআজিৰ পৰাই Helmet পিন্ধাৰ অভ্যাস আৰম্ভ কৰি দিয়া\n- এইখন যিমান পাৰি সিমান #Share কৰি দিবা আকো দেই -\nJokes New Assamese\nবিয়াৰ সময়ত ছোৱালীৰ ঘৰৰ পৰা যৌতুক ইত্যাদি দাবী কৰাটো পাপ্, ঘোৰ পাপ্, অপৰাধ,\nছোৱালী বিয়া দিবলৈ ওলোৱাৰ সময়ত ছোৱালীৰ ঘৰৰ পৰা ল'ৰা বিচৰাৰ নামত খালি যে Doctor, Engineering, Govt Employee অথবা লাখটকীয়া Package ৰ প্ৰাৰ্থী কিয় বিচৰা হয়....\n- "সদৌ অসম দশম অনুত্তীৰ্ণ সংগঠন" ৰ পৰা জনহিতাৰ্থে জাৰী !!!\nJokes For Whatsapp Assamese\nসুপন্দি - মা মোক ১০০ টকা লাগে, অলপ কাম আছে\nমা - কিয়? পৰহি দিনাখন টকা ১০০ দিছিলোহে... আগতে তাৰ হিচাপ দিয়া\nসুপন্দি - যদি হিচাপ কৰিবই লাগে, আগতে তুমি হিচাপ দিয়া,\nমই সৰু থাকোতে মোৰ নামত যে ৫০, ১০০ টকা বোৰ আলহী বোৰে মৰমতে দি থৈ গৈছিল আৰু সেই টকা সোপা তুমি তোমাৰ পাৰ্চত সোমোৱাই ৰাখি দিছিলা\n"লগে লগে মাঁকৰ চেণ্ডেল এপাত আহি সুপন্দিৰ গালত"\nমোৰ মনৰ ভাৱ -\nকিছুমান ছোৱালীয়ে এনেকৈ এসোপা Makeup কৰি লয়, তথাপি একোদাল নেদেখি....\nকোনোবাজনীয়ে Makeup ৰ নামত মাথোঁ চকুজুৰি কাজল আঁকি লয়,\nলগে লগে মোৰ মন বাউলী হৈ পৰে !!!\nপ্ৰথমতে তাই মোৰ Girlfriend আছিল,\nমই কৈছিলোঁ আৰু তাই শুনিছিল,\nতাৰ পিছত তাই মোৰ প্ৰেমিকা হ'ল,\nতাই কৈছিল আৰু মই শুনিছিলোঁ,\nযেতিয়াৰ পৰা তাই মোৰ ঘৈণী হ'ল,\nআমি দুয়োজনে কৈছিলোঁ\nগোটেই চুবুৰিটোৱে শুনে !!!\nBoyfriend - তুমি বহুত ধুনীয়া ।\nGirlfriend - হয় নেকি? মোৰ সোণ ।\nBoyfriend - তুমি দেখিবলে একদম পৰিজনীৰ দৰে।\nGirlfriend - ইহঁ, সঁচাই।\nBoyfriend - অ'তো আকৌ।\nGirlfriend - আৰু কোৱা, কি কৰি আছানো?\nBoyfriend - ধেমালি আকৌ!!!\nJokes For Whatsapp Funny\nCollege ৰ এখন সমাৰোহত -\nProfessor - এই College খনত পঢ়ি থকা কালত তোমালোকৰ কোনোবাই পোৱা তিক্ত অভিজ্ঞতা বিষয়ে কোৱাচোন\nএজন ছাত্ৰই লগে লগে ঠিয় হৈ ক'লে,\n"মই আৰু মোৰ Wife এইখন College\nতে লগ হৈছিলো"\nএজন মদাহীয়ে একে লগৰ বন্ধু বৰ্গৰ লগত এটা Party ৰ আয়োজন কৰিলে ।\nআৰু সন্ধীয়া নিজৰ ঘৰৰ পৰাই ছাগলী এটা চোৰ কৰিলে ।\nতাৰ পিছত বন্ধু বৰ্গ সকলেৰে মিলি ৰাতি মাংসৰ লগত সোমৰসৰ খুব সোৱাদ ল'লে ।\nৰাতিপুৱা ঘৰত পৰিস্হিতিৰ উমান ল'বলৈ ঘৈণীক সুধিলে, 'হেৰা, আম‍াৰ ছাগলীজনী নেদেখো দেখোন, কি হ'লনো"\nঘৈণীয়ে লগে লগে উত্তৰ দিলে, "ছাগলী কথা বাদ দিয়া, আগতে তুমি কোৱাচোন কালি ৰাতি তুমি চোৰৰ নিচিনাকৈ আমাৰ কুকুৰটো লৈ ক'ত উধাও হৈছিলা"!!!\nNew Jokes For Whatsapp\nTeacher - জেঠী পোকৰ জীৱন সম্পৰ্কে কি জানা কোৱাচোন কোনে পাৰা?\nসুপন্দি - 'জেঠী পোক'ৰ জীৱন গৰীব গাথাৰে ভৰা। আচলতে 'জেঠী পোক' হ'ল দুখীয়া ঘৰিয়াল, যিয়ে সৰুৰে পৰা BournVita আৰু Horlicks যুক্ত গাখীৰ ক্ৰয় কৰি পান কৰাৰ সামৰ্থ্য নাছিল আৰু সেয়ে অৱশেষত ই গৈ পুষ্টিহীনতা ৰোগত আক্ৰান্ত হয় আৰু বৰ্তমানৰ স্হিতিত গৈ ইয়াৰ শৰীৰ গঠন স্তব্ধ হৈ ৰয় ।\nTeacher বেহুচ চ চ ....\nমই ভগবানক সুধিলো,\nতাই কিয় গোলাপ ফুলক ভাল পায়, যি এদিনতে মৰি যায়,\nকিন্ত্ত কিয় তাই মোক ভাল নাপায়, য'ত মই তাইৰ বাবে সদায় মৰোঁ,\nভগবানে আহি ক'লে,\nফাটাফাটি, Facebook ত মাৰ পটাপট্ ।\nWhatsApp গ্ৰুপ্ এটাত কোনোবা এজন প্ৰেমত ফেইল হোৱা দুৰ্ঘোৰ প্ৰেমিক এজনে এনেকুৱা দুখৰ Shayari মাৰি থাকে,\nশুনি শুনি মোৰ এনেকুৱা লাগিব ধৰিছে,\nএতিয়াতো মইয়ে তাইৰ প্ৰেমিকা গৰাকীক miss কৰিব ধৰিছো আৰু !!!\nঅসমীয়া Teacher Jokes\n- অসমীয়া Jokes For Whatsapp আৰু Assamese Jokes New Images এই এই লিখনিত সন্নিবিষ্ট কৰা হৈছে - The latest Jokes For Whatsapp, Jokes New, Whatsapp Joke In Assamese and Whatsapp Joke Images included here in this post. Also with some Funny Jokes, Whatsapp Jokes, Joke Of Today, Whatsapp Joke Download only for the viewers. I think you like these Assamese Jokes and Jokes For Whatsapp.\nএবাৰ চাব পাৰে -\nLabels: assamese jokes, Assamese Jokes New Images, Funny Jokes, Joke Of Today, Jokes For Whatsapp, Jokes New, Whatsapp Joke Download, Whatsapp Joke Images, Whatsapp Joke In Assamese, WhatsApp Jokes


মাজুলীবিমুখ পৰ্যটক : ফেৰী দুৰ্ঘটনাৰ পাছত অৱনতি পৰিস্থিতিৰ, নিমাওমাও বিশ্ব পৰ্যটন দিৱসৰ দিনাও... Prag News : Best Assamese News Channel, Latest Assam News Live Today , North East Breaking News\nমাজুলীবিমুখ পৰ্যটক : ফেৰী দুৰ্ঘটনাৰ পাছত অৱনতি পৰিস্থিতিৰ, নিমাওমাও বিশ্ব পৰ্যটন দিৱসৰ দিনাও...\nমাজুলী : আজি ‘বিশ্ব পৰ্যটন দিৱস’। আজিৰ এই বিশেষ দিনটোত উছাহ নাই মাজুলীৰ পৰ্যটন উদ্যোগৰ সৈতে জড়িত লোকসকলৰ মাজত। বিগত দুটা বছৰে ক’ভিড-১৯ৰ বাবে বিধ্বস্ত হৈ পৰিছে দেশৰ পৰ্যটন খণ্ড, মাজুলীও ব্যতিক্ৰম নহয়। ক’ভিডসৃষ্ট পৰিৱেশৰ মাজতে শাৰদীয় উৎসৱৰ মূৰ্চনা উঠিছে মাজুলীত। এই সময়ত পূৰ্বে আগমন ঘটিছিল বহু দেশী-বিদেশী পৰ্যটকৰ। কিন্তু দুবছৰে পৰ্যটনৰ সংখ্যা পূৰ্বৰ তুলনাত তেনেই সীমিত!\nমাজুলীত পালন কৰা উৎসৱসমূহৰ ভিতৰত প্ৰধান উৎসৱ হৈছে ‘ৰাস মহোৎসৱ’আৰু ‘পালনাম’। শৰতৰ বতৰত পদূলিয়ে পদূলিয়ে আমোলমোল তলসৰা শেৱালিৰ গোন্ধ। শৰত মানেই শইচৰ সম্ভাৱনা, সেউজীয়া পথাৰ, শুভ্ৰ কঁহুৱাৰ মিচিকিয়া হাঁহিৰ আহ্বান, নীলা আকাশত শুকুলা মেঘৰ লুকাভাকু। মাজুলীত এতিয়া লহপহীয়া, সেউজীয়া হৈ উঠিছে পথাৰ। শুভ্ৰ কঁহুৱাৰ ফুলৰ নাচোনত বাংময় হৈছে মাজুলীৰ সৌন্দৰ্য। সুশোভিত মায়াময় পৰিৱেশে সকলোকে আকৰ্ষিত কৰিছে।\nকিন্তু ক’ভিডৰ বাধাই এই সৌন্দৰ্য উপভোগ কৰাৰ পৰা বিৰত কৰিছে পৰ্যটকক। ক’ভিডসৃষ্ট পৰিৱেশ আৰম্ভ হোৱাৰ পাছৰে পৰা মাজুলীৰ ল’জসমূহ বন্ধ হৈ পৰিছে। মাজুলীৰ পৰ্যটন ক্ষেত্ৰলৈ সুদিন ঘূৰি অহালৈ অপেক্ষা কৰি ৰৈ থকা পৰ্যটনখণ্ডৰে জড়িত লোকসকল পুনৰ আশাহত হৈছে, কাৰণ ৮ ছেপ্টেম্বৰৰ নাও দুৰ্ঘটনাৰ পাছৰে পৰা মাজুলী-নিমাতীঘাটৰ যাতায়াত ব্যৱস্থাই সাধাৰণ ৰাইজক জুৰুলা কৰিছে। মুখ্যমন্ত্ৰীৰ নিৰ্দেশত আভ্যন্তৰীণ জল পৰিবহণ বিভাগে কিছু পৰিমাণে সুবিধা প্ৰদান কৰিছে যদিও সেয়া বৰ্তমান সুলভ নহয়, কাৰণ ইপাৰ-সিপাৰ হ’বলৈ যাত্ৰীয়ে কেইবাঘণ্টা ধৰি দীঘলীয়া শাৰী পাতি কৰিব লাগে টিকট। যাতায়াত ব্যৱস্থা যদি এনেদৰেই অব্যাহত থাকে, তেতিয়া মাজুলীলৈ যে পৰ্যটক অহাৰ সংখ্যা কমিব নিশ্চিত! মাজুলীৰ পৰ্যটকখণ্ডৰ সৈতে জড়িত কৰ্মীসকলৰ চৰকাৰলৈ এটাই আহ্বান যে, ‘মাজুলী আৰু নিমাতীঘাটৰ মাজত আগন্তুক ৰাস আৰু পালনামৰ পূৰ্বে আৰু কেইখনমান ফেৰী সংযোগ কৰি বৰ্তমান হৈ থকা যাতায়াত ব্যৱস্থা সুচল কৰক।’ ফেৰী দুৰ্ঘটনাৰ দৰে ভয়ংকৰ ঘটনা ঘটি যোৱাৰ পাছত এতিয়া তেওঁলোকৰ সুচল যাতায়াতৰ সৌভাগ্য লাভ হ’বনে?


ভাষণ/ছাত্ৰ-সকললৈ তিনি আখৰ কথা - ৱিকিউৎস\nভাষণ/ছাত্ৰ-সকললৈ তিনি আখৰ কথা\n←আমাৰ দেশত আয়ুৰ্বেদ চৰ্চা\nছাত্ৰ-সকললৈ তিনি আখৰ কথা\nসংস্কৃত শিক্ষাৰ চৰ্চা→\n39554ভাষণ — ছাত্ৰ-সকললৈ তিনি আখৰ কথাশৰৎচন্দ্ৰ গোস্বামী১৯৪৮\n[ // ৮৭ // ]\nছাত্ৰ-সকললৈ তিনি আখৰ কথা।\nআজি পুৱা ন মান বজাত যেতিয়া এজনা মেট্ৰিকুলেছন পৰীক্ষাৰ্থীয়ে কলে গৈ, যে তেওঁলোকে আজিৰ গধুলিৰ এই মিলন পাতিবৰ যো-জা কৰিছে। আৰু তাত মই তেওঁবিলাকক দুই আখাৰমান ভাল কথা শুনাব লাগে, তেতিয়া প্ৰথমতে মই এই গুৰুভাৰ লবলৈ অসম্মত হব খুজিও, সন্মত যে হলোঁ, তাৰ কাৰণ এই নহয় যে মই উপদেশ দিবৰ যোগ্য; কিন্তু আচল কাৰণ এই যে আমাৰ উঠি অহা ডেকা সকলক কবলৈ মোৰ কেইটামান কথা আছে; (অৱশ্যে সেই কথা আগেয়ে অনেক অনেকে প্ৰকাৰে কৈ যোৱা) আৰু সেই কেইটা কথা কোৱাৰ ইয়াত কৰি ভাল সুযোগ বা ভাল সময় হব নোৱাৰে।\nযি সকলে আজি মেট্ৰিক সমুদ্ৰৰ পৰা উদ্ধাৰ পোৱা যেন ভাবিছে আচলতে ইয়াতকৈ আৰু মহত্বৰ আৰু গৌৰৱময়, আনপক্ষে বিপদ সঙ্কুল সমুদ্ৰলৈকে জীৱনৰ নাওঁ চলাবলৈ খুজিছে। যি সকলে ইয়াৰ পিচতেই পঢ়া-শুনা এৰিব, সেই সকলৰ পক্ষে সংসাৰাযাত্ৰা নিৰ্ব্বাহ কৰা যেনে এটা সমস্যা, যি সকলে পঢ়া শুনা নেৰি কলেজ বা কোনো টেক্‌নিকেল স্কুলৰ শিক্ষা কৰিব গৈ, সেইসকলৰ পক্ষেও পাঠ্যকাল ডোখৰ ভালকৈ কটাই লাগতিয়াল বিদ্যা আৰু চৰিত্ৰ অৰ্জন কৰাও তেনে এটি জটিল সমস্যা। এই সমস্যাৰ [ ৮৮ ] মীমাংসা আজি পৰ্য্যন্ত কোনোৱে কৰিব পৰা নাই। মই মুঠতে এনে দুটামান কথা কব খুজিছোঁ, যি মোৰ অভিজ্ঞতা অনুসৰি এই সমস্যা সমাধাত সহায় কৰিব পাৰিব বুলি মই ভাবোঁ।\nমূলতে আটাইকেইটা কথা সংক্ষেপতে কব পাৰোঁ— আটায়ে মানুহ হক। বিশ্ববিদ্যালয়ৰ ডিগ্ৰীতকৈও আমাৰ আৱশ্যক হৈছে মানুহৰ হে।\nঅলপ বিশেষকৈ কওঁ— প্ৰথম কথাটো সকলোৱে কৈ ফুৰা কথা আৰু শুনিবলৈ নিচেই হীন যেন লাগে। এইটো হৈছে ডাক্তৰ ৰায়ৰ ভাষাত “অন্ন সমস্যা” হাৰ্বাট স্পেঞ্চাৰ নিতান্ত জড়বাদী দাৰ্শনিক পণ্ডিত নাছিল। তোৱোঁ মানুহৰ কতৰ্ব্য কৰ্ম পাঁচ ভাগত ভাগ কৰি প্ৰথম তিনিটা ভাগ অন্ন সমস্যাত সুমাই থৈছে। “ধৰ্মাৰ্থ কাম মোক্ষানাং প্ৰানং সংস্থিতি হেতবঃ।” প্ৰাণ শক্তি নহলে অকল কলং-মলং কৰি থকা আধামৰা জীউটো থাকিলেই নহয়; জীৱনত আনন্দ কৰ্মত আগ্ৰহ, শৰীৰত এটা চলন্ত প্ৰেৰণা নহলে কোনো কামেই কেতিয়াও সিদ্ধ নহয়, আৰু ঘৰত খোৱা মুঠিৰ অভাৱ হলেই এই একো থাকিব নোৱাৰে। গতিকে মানুহ মাত্ৰৰেই প্ৰথম কৰ্তব্য হৈছে এই “অন্ন সমস্যা”ৰ এটা সমাধান কৰা, নিজৰ অৰ্জন ক্ষমতা বেচি কৰা, কাৰো মুখাপেক্ষী নোহোৱাকৈ নিজৰ ভাত মুঠা মুকলি কৰাৰ দিহা কৰা। ইয়াকে নোৱাৰিলে শিক্ষাৰ প্ৰথম কাম [ ৮৯ ] মানুহৰ প্ৰধান কৰ্তব্য নকৰা হৈ থাকিল বুজিব লাগিব। ডিগ্ৰীটোৰ মূল্য নাই বুলি নকওঁ, কিন্তু সি ডিগ্ৰীয়ে নিজৰ ভাত মুঠা মুকলি কৰি খাবৰ উপায় দিব নোৱাৰে, তাৰ মূল্য তিমান বেচিও বুলিব নোৱাৰো। আমাৰ বৰ্ত্তিমান শিক্ষাৰ উপকাৰ নাই বুলিও নকওঁ, কিন্তু প্ৰায় ২০ বছৰ ধৰি শৰীৰৰ তেজক পানী কৰি আৰু অন্ত দেৱতাৰ মাহাত্ম্য খৰ্ব কৰি যি শিক্ষা পাওঁ, সেই শিক্ষাই যেতিয়া আমাৰ সাধাৰণ ঘেৰামী বা মিস্তীৰিত কৰি বেছি অৰ্জনক্ষম কৰি তুলিব নোৱাৰে, তেতিয়া সেই শিক্ষাৰ যে কোনো ঠাইত কেৰোণ বৰ বেয়াকৈ লাগিছে, এই ভাৱে আপোনা আপুনি আমাৰ মনত নুখুন্দিয়াকৈ নাথাকে। এই কেৰোণ হৈছে ইয়াতে যে আমাৰ শিক্ষা উদেশ্য বিহীন। এক উদেশ্য বা অনুদেশ্য কেৱল পৰীক্ষা পাছ, আৰু পৰীক্ষা পাছৰ উদেশ্য চাকৰী; কিন্তু চাকৰী যে আৰু নাই। যি দুটা এটা ওলায় তাৰ মূল্য কিমান? কোনো কোনো লৰাই কলেজত মাহে যিমান খৰছ কৰে, কলেজৰ পৰা ওলাই আহি তিমান টকা দৰমহাৰ চাকৰী নাপায়।\nপ্ৰশ্ন উঠিব পাৰে, এনে অৱস্থাত কলেজত পঢ়া উচিতনে অনুচিত অথবা কলেজৰ বিদ্যাৰ একো দৰকাৰ নাই নেকি? নিশ্চয়, কলেজৰ বিদ্যাৰ দৰকাৰ আছে, আৰু কলেজত পঢ়াও উচিত। কিন্তু তাতকৈয়ো বেছি দৰকাৰ হৈছে অৰ্থৰ; আৰু টকা অৰ্জনৰ ক্ষমতাৰ প্ৰধান কথা, প্ৰত্যেকে নিজে নিজে [ ৯০ ] অৰ্জন কৰিব লাগিব সেই দিনাৰ পৰা, যিদিনাৰ পৰা আমি আমাৰ শিক্ষা সাং কৰোঁ। টকা আৰ্জিবৰ অনেক উপায় আছে— খেতি কৰিব পাৰি, বেপাৰ কৰিব পাৰি, ঠিকাদাৰ হব পাৰি, মিস্তিৰী হব পাৰি, সদাগৰ হব পাৰি, কিন্তু সকলোতে ধৈৰ্য্য, সাহ আৰু পিত অৰ্থাৎ ডাঙৰ মন লাগে। আসামত খেতি কৰি সদাগৰ হৈছে কোন? অসমীয়া নহয়। আমাৰ দেশৰ ধান-চাউলৰ, মাহ-সৰিয়হৰ, মুগা-এৰিৰ বেপাৰ কাৰ হাতত? অসমীয়াৰ হাতত নহয়। ঠিকা কোনে কৰে? অসমীয়াই নকৰে। হাতীৰ মহল লয় ঘাইকৈ চাহাবে। আমি হওঁ চাহ বাগিছাৰ কেৰাণী, কেঞাৰ ঠিকাদাৰৰ মহৰী, হাতীমহলৰ চৰ্দাৰ, এইবোৰ। এই ব্যৱসায় বিলাক যেতিযালৈকে আমাৰ হাতলৈ নাহে, যেতিয়ালৈ আমাৰ দেশৰ প্ৰত্যেক ব্যক্তি চহকী হৈ দেশক আগবঢ়াই নিব নোৱাৰে তেতিয়ালৈকে দেশ দুখীয়া হৈ থাকিব আৰু দুখীয়া দেশে বুৰঞ্জীৰ কোনো যুগতে উন্নতি কৰিব পাৰা নাই।\nমই বেছিকৈ বুজিছোঁ যে আজিৰ এই মিলনত ডাঙৰ ডাঙৰ শব্দেৰে ভৰা আৰু প্ৰায় অৰ্থহীন বিশেষণেৰে কথিত নৈতিক জীবন, দেশপ্ৰেম আদিৰ কথা নকৈ, নিতান্ত চহা সমাজৰ আলোচ্য টকাৰ কথা কোৱাত আনকেই মোৰ প্ৰতি অপ্ৰসন্ন হব পাৰে। কিন্তু সংসাৰৰ অভিজ্ঞতাই ইয়াকে কৈছে, যে আৰ্জিব নোৱাৰা মানুহৰ বিদ্যা-বুদ্ধি শক্তিৰ পৰা কাচিৎ হে কিবা উপকাৰ হোৱা দেখা যায়; আৰু নিৰ্ধন দেশে [ ৯১ ] কোনো বিষয়ত উন্নতি কৰিব নোৱাৰে। এইবাবে আমাৰ নিজৰ উন্নতিৰ বাবে, আৰু দেশৰ হঁকে, আমাৰ প্ৰথম আৱশ্যক হৈছে অৰ্থ। সেইদেখি আজি ময়ো মোৰ ক্ষুদ্ৰ শক্তিৰে দেশৰ ডেকা সকলক এইটো কব খুজিছোঁ যে আমাৰ সকলোৰে অভাৱ আছে সচাঁ কিন্তু প্ৰধান অভাৱ অৰ্থৰ; বিদ্যা আৰ্জন কৰা উচিত, সকলোৰে যশো হওঁক কিন্তু অৰ্থলৈ পাহৰা উচিত নহয়, অৰ্থবান হলেই দেশত সেই অৰ্থৰে বিদ্যা, যশ, গৌৰৱ আনিব পৰা যাব।\nকিন্তু এইটো ভাবিলে ভূল হব যে অৰ্থহলেই মানুহৰ সকলো হ’ল। আজি কালি “Business is Business” বুলি কৈ মানুহে অনেক সময়ত অনেকক ঠগে আৰু নিতান্ত শলাগৰ পাত্ৰৰ ওচৰতো অকৃতজ্ঞ হবলৈ লাজ নাপায়। এইদৰে মনুষ্যত্বৰ সকলো মহত্ব খৰ্ব কৰি অৰ্থ আৰ্জা পিশাচৰ কাম। অৰ্থ আৰ্জিব লাগে নিজ হাতে নিজৰ বুদ্ধিৰে, নিজৰ শক্তিৰে আৰু সজ উপায়েৰে। আনক চল কৰি ফাঁকি দি বা বিপদত পেলাই আনে আৰ্জা অৰ্থ ভোগ কৰা আৰু চোৰৰ অৰ্থ উপাৰ্জন একে কথা। মোৰ দ্বিতীয় কথা— আমাৰ দেশৰ ডেকাসকলক স্বাস্থ্যবান হবলৈ কোৱা। স্বাস্থ্যবান নহলে জীৱনৰ যি আনন্দ তাক উপভোগ কৰিব নোৱাৰে। আৰু জীৱনৰ আনন্দ নোহাৱাৰ কাৰণে আমি অকাল বৃদ্ধ হওঁ। দহ বছৰীয়া হৈ আশী বছৰীয়াৰ আচৰণ লওঁ। চাহাব লোকলৈ মন কৰক, কিমান স্ফুৰ্ত্তি [ ৯২ ] তেওঁলোকৰ, কিমান কামৰ ক্ষমতা। বুঢ়া চাহাব এটায়ো ফুটবলত দৌৰে, ক্ৰিকেট খেলে, লৰাৰ লগত লৰা হৈ ধেমালি কৰে, আৰু আমি? আমি কলেজৰ পৰা ওলাই দীঘল দীঘল চালাম দি চাকৰী এটা পালেই, বা দীঘল দীঘল চোলা পিন্ধী ওকালতী ব্যৱসায়ত সোমাব পাৰিলেই ফেচাঁৰ নিচিনা গুৰু গম্ভীৰ হৈ বহি থাকো, বা ধীৰ সুস্থে গজেন্দ্ৰ গমণ ধৰি চৰাঘৰৰ পৰা পদূলিৰ মূৰলৈ ওলাই আহো আৰু তাৰ পৰা ফিৰি গৈ ভিতৰত শুই থাকোঁ। ইয়াৰো কাৰণ আমাৰ শিক্ষা। স্কুলৰ পৰা বা কলেজৰ পৰা ছুটি পাই আমাৰ ছাত্ৰই খেলৰ ঠাইলৈ দৌৰি গৈ লৰা ধপৰা মাৰা-মাৰি নকৰে; হয় চুকত বহি ধপাত চুৰট খায়, নহয় তাচ পাশা খেলে নহয় Gossiping অৰ্থাৎ আডা্ মাৰে। আৰু যাৰু আমি নিতান্ত “গো বেচাৰী” ভাল লৰা বোলো সি একো উপায় নাপাএ চকু কণা আৰু মূৰ ঘোলা কৰি কৰি কিতাপ পঢ়ে। বৰ বেছি, দুই চাৰি জনে ফুৰিবলৈ ওলায় অথবা নিজৰ বা পৰৰ কবিতা আওৰায়। ঘৰৰ শিক্ষাও আমাৰ তেনে। যিটো লৰাই অলপ দৌৰা-দৌৰি কৰে, গৰু আহিলে খেদি যায়, কুকুৰৰ নেজত ধৰি টানে, মেকুৰীটোক তুলি নি আফাল মাৰে, সি আমাৰ মনত বৰ দুষ্ট, ৰাৱন কি বঘাসুৰৰ কলিযুগৰ অৱতাৰ; আৰু যিমতে থৈ আহোঁ হাত-ভৰি লৰচৰ নকৰাকৈ জড়ৰ দৰে ঠিয় হৈ ফেকুৰি কান্দে সি সজ আৰু সন্তৰ প্ৰথম গজালি! কি [ ৯৩ ] পৰিতাপৰ কথা যে এইটো কোনোৱে নাভাবে, যে যাৰ গাত জীৱনি শক্তি আছে সি দৌৰিবই, সি কুকুৰকো মাৰিব গৰুকো খেদিব, কান্দিবও হাওমাও কৰি আকাশ ফাটাই। যাৰ জীৱনী শক্তি নাই সিহে লাহে লাহে কাঠ ডোখৰৰ দৰে হৈ যাব পাৰে। অথচ, এই দেশতেই শিশু আদৰ্শ আছিল মহা মহা দগাৰাজ শ্ৰীকৃষ্ণ, আৰু তাৰকা ৰাক্ষসীক মাৰা আৰু জোনলৈ গাউৰী ধৰা শ্ৰীৰামচন্দ্ৰ। এই active habits, সদায় কাম কৰিবলৈ আৰু অঙ্গ চালনা কৰিবলৈ অভ্যাস, আমি আয়ত্ব কৰিব লাগে। আমি যে কোনো ক্ষেত্ৰতে আজি পৰ্য্যন্ত বিশেষ কৃতিত্ব দেখুৱাৰ পাৰা নাই, তাৰ প্ৰধান কাৰণ আমাৰ এলাহ; আমাৰ active habitsৰ অভাৱ। বন্ধৰ দিনা আমি শোঁ, picnic খাবলৈ দলে দলে ব্ৰহ্মপুত্ৰৰ বালিলৈ নাযাওঁ; আৰু কামৰ দিনা ৮ বজাৰ পৰা ৰাতি দহ বজালৈ কেলধপ কেলধপ কৰি অফিছ কৰোঁ। চাহাব লোকে আমাতকৈ বেছি কাম কৰে, অথচ সিহঁতে খেলেও, ক্লাবো কৰে, হাঁহেও, দৌৰেও। বৃটিছ সাম্ৰাজ্যৰ মহামন্ত্ৰীতকৈ বা যোৱা মহাযুদ্ধৰ প্ৰধান সেনাপতি “মাৰ্ছাল ৰুছ”ৰ দৰে কেইজনে কাম কৰে অথচ তেওঁলোকে গল্‌ফো খেলে, ডিনাৰো খায়, বত্তৃতাও দিয়ে আৰু কেতিয়াবা শুনা যায় বেমাৰ আদি পৰিলে বিশ্ৰামো লয়। আমি কোনোৱে মাষ্টাৰী কৰি সময় নাপাওঁ, কোনোৱে কেৰাণী কৰি ২৪ ঘণ্টা আৰু কোনোৱে হাকিমী কৰি নুশুই [ ৯৪ ] নাখাই ফাইল ঘাটো। কিয়? আমাৰ বুদ্ধি নোহোৱা নহয়; বুদ্ধি আছে কিন্তু খটাব নোৱাৰোঁ। খৰকৈ অথচ ধীৰেৰে একাদিক্ৰমে কাম কৰিব নাজানোঁ; কোনো কথাৰ মীমাংসা একে কথাতে কৰিব নাজানোঁ, সাধাৰণ চিঠি এখন লিখোঁতে দহবাৰ ভাবিব লগা হওঁ এইবিলাক দোষত। খেলৰ ঠাইত ক্ষিপ্ৰকাৰিতা গুণবিলাক বাঢ়ে; আৰু বহি থাকিলে অকলেই বা লগতে যিবিলাক অসৎ চিন্তা আহি মনত উদয় হয়, সেই বিলাকৰ ঠাই নোহোৱা হয়। জীৱনৰ যি আনন্দ, এই active habitৰ পৰা তাক উপভোগ কৰিব পাৰি; আৰু ইয়াৰ পৰা কামৰ ক্ষমতা, তুৰন্তে মীমাংসা (quick decision) কৰিবৰ শক্তি অনেক গুণে বেছি হয়।\nবন্ধত কি কৰি কটাওঁ? আমি নিজৰ মনতে চিন্তা কৰিলে, দেখিম হয় তাছ খেলি নহয় শুই কটাওঁ। কিন্তু মোৰ বিশ্বাস আমি তাছ খেলি বা শুই সময় নকটায় ফুট বল খেলি, ক্ৰিকেট খেলি অভাৱ হলে হাও খেলি, দৌৰি, সাতুৰি, নাও বৈ; ঘোৰাট উঠি, বাইচিকল দৌৰাই, মালযুজিহে সময় কটোৱা উচিত। সময় বুজি কেতিয়াবা তাছো খেলিম, নভেলো পঢ়িম আৰু শুমো। কিন্তু নিজৰ সময় কটাবলৈ অথচ সমাজৰো উপকাৰ হয় এনে ধৰণৰ বহুতো কাম আছে। একেৰাহে বহি ২৪ ঘণ্টা তাছ খেলা শিক্ষিত লোক কেজনমানৰ কথা মই জানোঁ আৰু ইয়াকো জানোঁ, যে দুইজন পৰম বন্ধুৱে তাছৰ খেলত বহি মাৰামাৰি কৰিছিল। এনে [ ৯৫ ] অভ্যাসক ভাং-কানিৰ ৰাগিৰ দৰে নকৈ আন কি কব পাৰি? কলেজত অনেকে ডাবা খেলে, সভ্য সমাজতো ডাবা খেলটোৰ এটা গৌৰৱৰ আসন আছে। কিন্তু সভ্য সমাজে তাক ভাল বুলিলে যে ভাল হল এনে ভাবিব নালাগে। এই খেলৰ ৰাগিটো বৰ বেয়া। মোৰ এজন উকীল বন্ধুৱে ডাবা খেলাত ইমান মত্ত যে নিজৰ ওকালতিও পাহৰি যায়। এনে ৰাগিয়ে নিজৰ আৰু সমাজৰ অহিত কৰে।\nমোৰ তৃতীয় আৰু শেষ কথা উচ্চাকাঙ্খা মনত লৈ বিদ্যা আৰ্জন কৰা উচিত। বিদ্যা মানে বি, এ, এম, এ ডিগ্ৰী নহয়। বি, এ পাছ কৰিলেই বিদ্যা নহয় আৰু বি, এ ফেল কৰা মানুহেও বিদ্যা আৰ্জিব পাৰে। পুথিগত বিদ্যা; পাছ কৰা বিদ্যা আমাৰ অনেক পৰিমানে হৈছে। Original বিদ্যা লাগে এতিয়া আমাক। কোন অসমীয়াই প্ৰশ্নতত্ব, দৰ্শন, বিজ্ঞান, গণিত, সাহিত্য, বুৰঞ্জী আদিত আচলতে কৃৰ্ত্তী হৈ উঠিব পাৰিছে। কিয় নোৱাৰে? আকৌ কওঁ, অসমীয়াৰ বুদ্ধিৰ অভাব ইয়াৰ কাৰণ নহয়। ইয়াৰ একমাত্ৰ কাৰণ আমাৰ applicationৰ, ধৈৰ্য্য ধৰি এটা কাম কৰিব পাৰা শক্তিৰ অভাৱ। এটা উদাহৰণ— ডাক্টৰ জ্ঞানচন্দ্ৰ ঘোষৰ নাম আজি সকলোৰে পৰিচিত। তেওঁৰ লগত প্ৰেচিডেন্সি কলেজত বি, এ, ক্লাচত পঢ়া এজন মোৰ অসমীয়া বন্ধু আছে। তেখেত বৰ্ত্তমানে যোৰহাটত থাকে। তেখেতে কৈছিল, যে ডক্টৰ ঘোষ কলেজত পঢ়া দিনত বৰ বুদ্ধিমান [ ৯৬ ] বা বিচক্ষন নাচিল। এতিয়া বাৰ বছৰ পিচত প্ৰভেদ ভাবিব নোৱাৰি। অধ্যাপক ঘোষ নিজৰ বিদ্যা বুদ্ধিঃৰ গোটেই জগতত প্ৰখ্যাত হৈ থাকিল আৰু তেওঁৰ লগৰীয়া বিলাকৰ নাম থাকিল কলেজৰ ৰেজীষ্টৰীৰ বুকত। এনে উদাহৰণ আমাৰ তৰপৰ প্ৰত্যেকৰে জানা আছে। আমি আটায়ে বি, এ, পাছ কৰি শিক্ষাৰ সমাপন কৰোঁ কিন্তু কৃত্তী দেশৰ কৃত্তী সন্তানে ডিগ্ৰী লৈ আচল শিক্ষাৰ বাট মুকলি কৰি নতুনকৈ শিক্ষাৰ আৰম্ভণ কৰে। কলেজৰ পৰা ওলাই আহি আমি খবৰৰ আৰু দুই এক নভেলত বাদে আন serious কিতাপৰ লগত সংশ্ৰৱ ত্যাগ কৰো; আৰু কলেজতো পাৰ্য্যমানে পৰীক্ষাত নালাগা আন কিতাপ নপঢ়িবলৈও চেষ্টা কাৰোঁ। কেৱল নোট আৰু গাইড বহি পঢ়ি প্ৰশ্নোত্তৰৰ প্ৰশ্ন মুখস্থ কৰি পৰিক্ষা পাছ কৰা সম্ভৱ; কিন্তু তেনে পঢ়াই বিদ্যা দিব নোৱাৰে। এইদৰে সৰস্বতীক আৰধনা কৰাৰ অৰ্থ প্ৰায় সৰস্বতী দেবীৰ Post mortem examination ৰ দৰে। দেশৰ ভবিষ্যত পৰিচালকসকলে পৰিক্ষাত পাছ ফেললৈ সিমান ধতব্য নকৰি বিদ্যাত, যশত কৰ্ম্মত সকলো পিনে কৃতী হবলৈ চেষ্টা কৰা উচিত।\nপ্ৰশ্ন স্বাভাৱিকতে আমাৰ মনত উদয় হয় যে বিশ্ৰামৰ দিন কেইবাটাও খেলা ধুলা কৰিয়েই কটোৱা উচিত জানো মই যদি মোৰ মনৰ ভাৱ ওপৰত পৰিস্কাৰ কৈ কব পাৰিছোঁ তোনহলে এইটো বোধ হয় স্পষ্টঃ হৈ উঠিছে [ ৯৭ ] যে এই খেলা ধুলাকো মই সাংসাৰিক জীৱনৰ কাৰণে প্ৰস্তুত হোৱা বুলি ভাবোঁ। ইয়াৰ বাহিৰে আগ্ৰহ জন্মিলে সহস্ৰ সহস্ৰ কাম আগত উপস্থিত হবহি। ৰোগ, ক্ষুধা আৰু অভাৱত আতুৰ দেশ-মাতৃকাৰ প্ৰতি চকু মেলি চাব লাগিব— আমাৰ দেশ ভবিষ্যত গঢ় দিওঁতাসকলে। হাজাৰ জনে ইনফ্লুয়েঞ্জা, মেলেৰীয়া, কলেৰাত প্ৰাণ এৰিছে, দহ হাজাৰ ক্ষুধাৰ যন্ত্ৰনাত অস্থিৰ আৰু প্ৰত্যেক হাজাৰ অভাৱৰ উৎপীড়নত মৰ্ম্মাহত। সেই বিলাকক আমি নাচালে কোনে চাব। অৰ্থ দি নহয়— কাম কৰি দি, গাৱঁৰ স্বাস্থ্যোন্নতিৰ উপায় দি, সমবেত চেষ্টাৰ ফলত যি হব পাৰে তাৰ উপদেশ আদৰ্শ দি, কানি ভাঙৰ উপকাৰীতা বুজাই দি, ৰোগীক পতি কৰি আৰু পতি কৰিবলৈ দেখুৱাই দি, এই দৰব সহস্ৰ উপায়ে বিশ্ৰামৰ সময় কৰ্ম্মত পূৰ্ণ কৰি নিজেও তৃপ্তি পায় আনৰো উপকাৰ সধা হয়। অন্তৰৰ প্ৰেৰণা যদি জাগি উঠে, উপায়ৰ অভাৱ নহব।\nদেশৰ ভবিষ্যত বংশধৰ সকল, ইমানতেই মই মোৰ বক্তব্যৰ সামৰণি মাৰিব ইচ্ছা কৰোঁ কথাৰ অভাৱ নাই; কিন্তু আমাৰ সকলোৰে বৰ্ত্তমান কৰ্ত্তব্য হৈছে কাম কৰা, কথা কোৱা নহয়। ছাত্ৰ জীৱনৰ এই Critical কালখিনি ভালদৰে চলাবলৈ কি কি কৰিব লাগে তাৰ পূৰ্ণ তালিকা দিয়াৰ প্ৰয়োজনো নাই। আৰু তাক কবলৈ মই চেষ্টাও কৰা নাই। মুঠে যি কথা শিকিবলৈ আপোনালোকে আগবাঢ়িব [ ৯৮ ] লাগে তাৰে তিনিটা প্ৰধান কথা হে ছাত্ৰসকলৰ আগত কৈছো।\nশেষ কৰাৰ আগতে আৰু এক আষাৰ বৰ পুৰণি আৰু সেইদেখিয়ে মূল্যৱান কথা কব খুজিছো। দেশৰ একমাত্ৰ সম্বল, দেশৰ উঠি অহা ডেকা সকল— তেওঁবিলাক নিজে নিজৰ মালিক নহয়। তেওঁবিলাক তেওঁলোকৰ দেশৰ তাতকৈ অনেক গুণে বেছি মূল্যৰ সামগ্ৰী। তেওঁবিলাকে ইচ্ছা কৰি নিজৰ কোনো শক্তি বা সামৰ্থ্য অপব্যয় কৰিব নোৱাৰে; কৰিলে দেশৰ মহামূল্য সম্পত্তি নষ্ট কৰাৰ পাপত পাপী হব। মোৰ নিতান্ত অনুৰোধ, ছাত্ৰসকলে যেন সকলো কথাতে এই নতুন গৌৰৱ আৰু নতুন দায়ীত্বৰ কথা মনত ৰাখে। তেতিয়া ভালমতে চলিবলৈ অন্তৰ দেৱতাই ছাত্ৰসকলক প্ৰেৰণা দিব, কাৰো উপদেশৰ আৱশ্যক নকৰিব। দেশৰ শুভ লক্ষণ যে ছাত্ৰসকলৰ কৰ্মৰ স্পৃহা হৈছে। আমি মুঠেই আশা কৰো ছাত্ৰসকল কৃতী হওঁক, যশস্বী হওক, তেজস্বী হওক। আমাৰ ডেকাৰ মাজৰ পৰা পেষ্টিওৰ, ইনষ্টিন, কাৰ্ণেজি, লয়েড্, জৰ্জৰ দৰে সকলো ক্ষেত্ৰত অপৰিসীম শক্তিশালী লোকৰ উদ্ভৱ হওক! দেশ ধন্য হওক!\n“চেতনা” দশম সংখ্যা ১৮৪২ জেঠ।\nযোৰহাট কেন্দ্ৰৰ মেট্ৰিকুলেছন পৰীক্ষাৰ্থী সকলৰ মিলনত কোৱা কথাৰ সাৰাংশ।\n"https://as.wikisource.org/w/index.php?title=ভাষণ/ছাত্ৰ-সকললৈ_তিনি_আখৰ_কথা&oldid=92070"ৰ পৰা অনা হৈছে


সানমিহলি-সোমকান্ত শইকীয়া – ফটাঢোল\nDecember 1, 2020 ভিন্নস্বাদ\tOne comment\nদুগাৰাকী বান্ধৱী আছিল। একেলগে পঢ়া, একেলগে থকা, নলে গলে লগা। দুয়োগৰাকীৰে বিয়া বাৰু হৈ যোৱাৰো ১০-১২ বছৰ হ’ল, বেলেগ বেলেগ চহৰলৈ। ফোনত কথা বতৰা পতাৰ বাহিৰে বা ফে’চবুকৰ প্ৰফাইল ছবিকেইখন দেখাৰ বাহিৰে ইজনীয়ে সিজনীক লগ নোপোৱাও বহু বছৰ হ’ল।\nএবাৰ দুয়োজনীৰে উমৈহতীয়া বান্ধৱী এগৰাকীৰ ঘৰত কিবা এটা অনুষ্ঠান উপলক্ষে দুয়োজনীৰ দেখা দেখি হ’ল। বহুত দিনৰ মূৰত লগ পাই দুয়ো হেঁপাহ পলুৱাই কথা পাতিলে। কথা বতৰা পাতি একেলগে ভিতৰলৈ গৈ খোৱা-বোৱাও কৰি আহিলগৈ।\nৰ’ব, নাম দুটা কোৱাই নাই নহয়; এজনীৰ নাম মায়া আৰু আনজনীৰ নাম ছায়া। বিয়াৰ আগলৈকে ছায়াৰ সোঁফালৰ গালতে এটা তিল – মানে বিউটি স্পট সদায় দেখা গৈছিল। খোৱা বোৱা কৰি আহি মায়া আৰু ছায়াই আকৌ কথা পতাত লাগিলহি।\nছায়া : তুমি কিন্তু একেই আছা, জানা! অলপ শকত হৈছা। পিছে বোৱাৰী মানুহ অলপ শকত হ’লেহে ভাল লাগে নহয় জানো?\n– কথাকেইটা ছায়াই বৰ আন্তৰিকতাৰে ক’লে।\nমায়া : তুমিও সঁচাকৈ বৰ ধুনীয়া হৈ আছা। একো সলনি হোৱা নাই; মাথোন… মাথোন…\n– এইবুলি ঘেঁহাই থকা দেখি ছায়াই ক’লে – “কোৱা আক’ মাথোন কি?”\nমায়া : তোমাৰ সোঁগালত থকা তিলটো আজিকালি বাওঁগাললৈ আহিল।\nআপোনাৰ ব্যৱহাৰেই আপোনাৰ পৰিচয়\nবৃদ্ধজন বহু সময়ৰপৰা বাছৰ কাৰণে ৰৈ আছে। বাছ আহি আছে, গৈ আছে, কিন্তু বাছৰ ভিতৰত মানুহৰ ভিৰ দেখি তেওঁ উঠিবলৈ সাহস কৰা নাই। গাত বল শক্তিও নাই সেই মানুহবোৰৰ লগত হেঁচা ঠেলা কৰি বাছত উঠিবলৈ।\nতেনেকুৱাতে এখন বাছ আহি ৰ’লহি। বৃদ্ধই জুমি চাই ভিতৰত অলপ খালি ঠাই থকা যেন দেখিলে আৰু লাখুটিত ভৰ দি বাছৰ ভিতৰলৈ উঠি গ’ল।\n“ককা এইফালে আহক, পিছলৈ; পিছত চীট আছে।”\n– কণ্ডাক্টৰ ল’ৰাটোৱে মাত লগালে।\nবৃদ্ধই মানুহৰ মাজে মাজে পিছৰ চীটটোৰ ফালে হাতত লাখুটিডাল লৈ আগবাঢ়ি গ’ল। বাছখনৰ তৃতীয় শাৰীত এগৰাকী ভদ্ৰ মহিলা অত্যাধুনিক সাজ পোছাক পিন্ধি হাতৰ মোবাইলটোত কাৰোবাৰ লগত হাঁহি হাঁহি কথা পাতি ভৰি এখন অলপ মাজৰ খালি ঠাইকণৰ ফালে উলিয়াই বহি আছিল। বৃদ্ধই ক’ব নোৱাৰাকৈয়ে হাতৰ লাখুটিডালেৰে মহিলাৰ ভৰিটোত খুন্দা মাৰি দিলে।\nতেনেতে কণ্ডাক্টৰজন আগবাঢ়ি আহিল আৰু ভদ্ৰমহিলাক বুজনি দি ক’লেহি – “বাইদেউ, বেয়া নাপাব; নেদেখাকৈহে লাখুটিডাল লাগিল। বুঢ়া মানুহ যে!”\nমহিলাই কিবাকিবি ভোৰভোৰাই থকাৰ মাজতে পিছফালৰপৰা বৃদ্ধই মাত লগালে – “আই অ’, আগলৈ চোৱাচোন বাছখনৰ ভিতৰত কি লিখা আছে – আপোনাৰ ব্যৱহাৰেই আপোনাৰ পৰিচয়।”\nবাছৰ সকলো যাত্ৰীয়ে বৃদ্ধৰ ফালে চাই প্ৰশংসাসূচক মিচিকিয়া হাঁহি মাৰিলে।\n[এটা সঁচা ঘটনাৰ আলমলৈ লিখা হ’ল]\nভগৱানে যেতিয়া প্ৰথম জীৱৰ স্ৰজন কৰিছিল, সেই সময়ৰ কথা। এবাৰ তেওঁ মানুহ, বলধ আৰু ফেঁচা – একেলগে এই তিনিটা প্ৰাণী স্ৰজন কৰিলে আৰু আটাইকেইটা জন্তুকে সমান পৰমায়ু দিলে। সকলোকে চল্লিশ বছৰকৈ পৰমায়ু দি তেওঁ বুজাই ক’লে – “তহঁত সকলো এতিয়া পৃথিৱীলৈ যা। তাত গৈ তহঁতৰ নিজৰ নিজৰ ভাগৰ অায়ুসখিনি প্ৰথমে জী লগৈ। ৪০ বছৰ পাৰ হৈ যোৱাৰ পিছত আকৌ মোৰ ওচৰলৈ আহি তহঁতৰ কিবা ওজৰ আপত্তি থাকিলে মোক ক’বিহি। এতিয়া তহঁত যা। মই অলপ অনন্ত শয্যাত জিৰণি লওঁ।” – এইবুলি কৈ ভগৱান অনন্ত শয্যাত নিদ্ৰামগ্ন হ’ল।\nইফালে পৃথিৱীলৈ গৈ সকলো প্ৰাণীয়ে নিজৰ নিজৰ ভাগৰ আয়ুস কটাবলৈ লাগিলে। মানুহ নামৰ প্ৰাণীটোৱে ৪০ বছৰ জীয়াই থকাৰ পাছতো জীৱনটো বৰ ছুটি ছুটি যেন পালে। ইমান ভোগ বিলাস চাৰিওফালে; মনতে ভাবিলে – আৰু চল্লিশ বছৰমান জী থাকিবলৈ পোৱা হ’লে! ৪০ বছৰত হেঁপাহেই নপলালে। সি মনতে ভাবিলে – এইবাৰ ভগৱানৰ ওচৰলৈ গৈ আয়ুস আৰু কেইবছৰমান বঢ়াই ল’ব লাগিব।\nবলধ গৰু নামৰ জন্তুটোৰ ১০ বছৰমান জীয়াই থকাৰ পিছতে আমনি লাগিল। দিনটো কামেই কাম। অলপো জিৰণি নাই। প্ৰখৰ ৰ’দত গৰম দিনত দিনটো হাল টানি টানি তাৰ জীৱনৰ প্ৰতি মোহ নোহোৱা হ’ল। সি মনতে ভাবিলে – “ভগৱানৰ ওচৰলৈ গৈ মোৰ আয়ুসটো ২০ বছৰ মান কমাই ল’ব লাগিব। টানিব নোৱৰা হৈছোঁ আৰু।”\nইফালে ফেঁচাইও ২০ বছৰমান জীয়াই থাকিয়েই আমনি পালে। দিনৰ দিনটো ঘৰত শুই থাকিব লাগে। ৰাতি হ’লেহে চিকাৰ কৰি কিবা এটা খাবলৈ পায়। দিনটো পেটে কলমলাই থাকিলেও একো এটা খাবলৈ নাপায়। তাৰো ইমান দীঘলীয়া জীৱন তিতা-কেঁহা লগা হ’ল। সিও ভাবিলে – এইবাৰ ভগৱানৰ ওচৰলৈ গৈ আয়ুসটো কমাবই লাগিব।\nপৃথিৱীত তিনিওটা প্ৰাণীৰে ৪০ বছৰ পৰমায়ু শেষ হোৱাৰ পাছত সিহঁত ভগৱানৰ ওচৰলৈ ঘূৰি গ’ল।\nপ্ৰথমে মানুহে ক’লে – “সেৱাহে জনালোঁ প্ৰভু! মোৰ ৪০ বছৰ কেনেকৈনো পাৰ হ’ল গমকে নাপালোঁ। জীৱনটো উপভোগ কৰিবলৈ নাপাওঁতেই শেষেই হ’ল। প্ৰভু দয়া কৰি মোৰ পৰমায়ু আৰু ৪০ বছৰমান বঢ়াই দিবলৈ অনুৰোধ জনালোঁ।”\nভগৱানে মিচিকিয়া হাঁহি মাৰি অলপ অপেক্ষা কৰিবলৈ হাতেৰে ইঙ্গিত দি বলধৰ ফালে মূৰ কৰিলে।\nবলধে সেই সুযোগতে সেৱা এটা জনাই তাৰ আৰ্জি পেছ কৰিলে – “প্ৰভু, মোক ইমান দীঘলীয়া পৰমায়ু কিয় দিলে? কাম কৰি কৰি লঘোণে ভোকে মোৰ দেহা ঘূণীয়া হ’ল প্ৰভু। মোৰ পৰমায়ু আধা কমাই দি মোক দয়া কৰক প্ৰভু।”\nশেষত ভগৱানে ফেঁচাৰ ফালে চাই তাৰ বক্তব্য আগবঢ়াবলৈ ইঙ্গিত দিলে। ভগৱানৰ ইঙ্গিত পাই ফেঁচাই কাওবাওকৈ ক’বলৈ ধৰিলে – “প্ৰভু, মোকো ইমান দীঘলীয়া আয়ুস নালাগে। দিনটো ভোকত থাকি ৰাতি হ’লেহে পেটত কিবা এটা পৰে – এনেকৈ ইমান দীঘলীয়া জীৱন জীয়াই থাকিবলৈ মন নাই প্ৰভু; মোৰো আয়ুস আধা কমাই দিয়ক দয়া কৰি।”\nভগৱানে নিজৰ আসনতে গাটো এবাৰ লৰাই মানুহৰ ফালে দৃষ্টি নিক্ষেপ কৰিলে। মানুহে পৰম আশাৰে ভগৱানৰ ফয়চলা শুনিবলৈ উদ্গ্ৰীৱ হৈ ৰ’ল। ভগৱানে ভুৱন ভুলোৱা হাঁহিটো মাৰি মানুহক ক’লে – “ওঁ, তোৰ পৰমায়ু কম হৈছে নহয়? বাৰু বলধৰ ৪০ বছৰৰপৰা ২০ বছৰ কাটি আনি তোক দিলোঁ। তোৰ নিজৰ ৪০ বছৰ জীয়াৰ পাছত বলধৰ ২০ বছৰ জীব পাৰিবি। ফেঁচাৰপৰাও ২০ বছৰ আয়ুস কাটি আনি তোকে দিলোঁ; বলধৰ ২০ বছৰ জী লোৱাৰ পাছত ফেঁচাৰ ২০ বছৰ জীব লাগিব। অৰ্থাৎ এতিয়াৰপৰা মানুহৰ ৮০ বছৰ, বলধ আৰু ফেঁচাৰ প্ৰত্যেকৰে ২০ বছৰকৈ পৰমায়ু হ’ল। তহঁত সন্তুষ্ট নে?” আটাইকেইটাই পৰম সন্তোষেৰে “হয় প্ৰভু, হয় প্ৰভু” বুলি বিদায় লৈ পৃথিৱীলৈ ঘূৰি আহিল।\nসেই তেতিয়াৰপৰা মানুহৰ জীৱনৰ পৰিৱৰ্তন হ’বলৈ ধৰিলে। মানুহে প্ৰথম ৪০ বছৰ নিজৰ জীৱন জীবলৈ পায়। তাৰ পিছৰ ২০ বছৰ – মানে ৪১ৰ পৰা ৬০ লৈকে বলধ গৰুৰ জীৱন জীব লগা হয়। বলধ গৰুৰ দৰে মাথোন আনৰ কাৰণে – ল’ৰা, ছোৱালী, পৰিবাৰ, পৰিয়াল – এইবোৰৰ ইচ্ছা মতে জীব লগা হয়। নিজৰ ভাল লগা বেয়া লগা বুলিবলৈ একো নাথাকে। ৬০ বছৰৰপৰা ৮০ বছৰলৈকে বাৰ্ধক্যৰ কাৰণে ফেঁচাৰ দৰে দিনটো ঘৰতে সোমাই থাকি সন্ধিয়া বাকী সদস্যবোৰ ঘৰ সোমোৱালৈ বাট চাই থাকিব লগা হয়।\nএয়েই জীৱনৰ ৰং!\n« ফটা প্ৰেম-ৰিকুমণি বৰুৱা ফুকন\nফেলিচ্ কেটাচৰ আত্ম কথা-ৰণেন শৰ্মা »\nভাল লাগিল কাহিনী কেইটা।


delhi-assembly-election-result-2020-arvind-kejriwal-14th-february-valentine-s-day-connection-skd– News18 Assam\nভেলেণ্টাইন ডে’ৰ সৈতে কি সংযোগ অৰবিন্দ কেজৰিৱালৰ, কিয় ১৪ ফেব্ৰুৱাৰীত ল’ব মুখ্যমন্ত্ৰী পদৰ শপত?\nUpdated:February 12, 2020, 8:09 AM IST\nPhoto : Hindustan Times\n৭০খন আসনযুক্ত দিল্লী বিধানসভাৰ ৬২খন আসন লাভ কৰিলে আম আদমী পাৰ্টীয়ে। এই বৃহৎ জয়ৰ পিছত এতিয়া প্ৰশ্ন উঠিছে যে অৰবিন্দ কেজৰিৱালে মুখ্যমন্ত্ৰী পদৰ শপত কেতিয়া ল’ব?\nLast Updated: February 12, 2020, 8:09 AM IST\nদিল্লী বিধানসভা নিৰ্বাচনত পুনৰ এবাৰ সংখ্যাগৰিষ্ঠতাৰে চৰকাৰ গঠন কৰিব আম আদমী পাৰ্টীয়ে। ৭০খন আসনযুক্ত দিল্লী বিধানসভাৰ ৬২খন আসন লাভ কৰিলে আম আদমী পাৰ্টীয়ে। এই বৃহৎ জয়ৰ পিছত এতিয়া প্ৰশ্ন উঠিছে যে অৰবিন্দ কেজৰিৱালে মুখ্যমন্ত্ৰী পদৰ শপত কেতিয়া ল’ব? ১৪ ফেব্ৰুৱাৰী অৰ্থাৎ ভেলেণ্টাইন ডে’ৰ দিনাই কেজৰিৱালে শপত ল’ব বুলি অনুমান কৰা হৈছে। কিয়নো এই দিনটো কেজৰিৱালৰ বাবে এটা বিশেষ দিন।\nসূত্ৰ অনুসৰি, কেজৰিৱালেও ১৪ ফেব্ৰুৱাৰীত শপত গ্ৰহণ কৰাটো বিচাৰিছে। আচলতে, ২০১৩ চনত প্ৰথমবাৰ দিল্লীত আম আদমী পাৰ্টীয়ে চৰকাৰ গঠন কৰিছিল। বিজেপিয়ে ৩১খন, আম আদমী পাৰ্টীয়ে ২৮খন আৰু কংগ্ৰেছে ৮খন আসন লাভ কৰিছিল। আম আদমী পাৰ্টীয়ে কংগ্ৰেছৰ সৈতে মিলি গঠন কৰিছিল চৰকাৰ। অৰবিন্দ কেজৰিৱালে ২৮ ডিচেম্বৰত প্ৰথমবাৰৰ বাবে দিল্লীৰ মুখ্যমন্ত্ৰী হিচাপে শপত লৈছিল। কিন্তু কংগ্ৰেছ আৰু আপৰ মাজত সংঘাতৰ বাবে মাত্ৰ ৪৯ দিনতে চৰকাৰ ভংগ হৈছিল। তাৰ পিছতে কেজৰিৱালে পদত্যাগ কৰাৰ সিদ্ধান্ত লৈছিল। গুৰুত্বপূৰ্ণ কথাটো হ’ল ২০১৪ চনৰ ১৪ ফেব্ৰুৱাৰীত পদত্যাগ কৰিছিল কেজৰিৱালে।\n২০১৫ চনৰ নিৰ্বাচনত আম আদমী পাৰ্টীয়ে দখল কৰিছিল ৬৭খন আসন। বিজেপিয়ে মাত্ৰ ৩খন আসনতে সন্তুষ্ট থাকিবলগীয়া হৈছিল। ইয়াৰ পিছতে ১৪ ফেব্ৰুৱাৰীত মুখ্যমন্ত্ৰী হিচাপে শপত লৈছিল কেজৰিৱালে।\nমুখ্যমন্ত্ৰী হোৱাৰ ৩ বছৰ পিছত অৰ্থাৎ ২০১৮ চনত কেজৰিৱালে এক বিশেষ কাৰ্যসূচী ঘোষণা কৰিছিল। এই কাৰ্যসূচীও ভেলেণ্টাইন ডে’ৰ দিনাই আয়োজন কৰা হৈছিল। অৰ্থাৎ মুখ্যমন্ত্ৰী অৰবিন্দ কেজৰিৱালে এই দিনটো বিশেষ দিন হিচাপে মানি আহিছে। এতিয়া দিল্লী নিৰ্বাচনত জয়লাভৰ পিছত কেজৰিৱালে তৃতীয়বাৰ মুখ্যমন্ত্ৰী হিচাপে শপত কেতিয়া ল’ব সেয়া গুৰুত্বপূৰ্ণ।\nFirst published: February 12, 2020, 8:09 AM IST


চাহ বাগানৰ শৈক্ষিক অৱস্থা - মুক্ত চিন্তা\nচাহ বাগানৰ শৈক্ষিক অৱস্থা\nযাৰ তেজেৰে চাহৰ ৰং ৰঙা : চাহ বাগানবোৰত অসমৰ ২০% মানুহৰ বসতি। যাৰ জীৱন আজিও পশ্চাতপদতাৰ অটল গহ্বৰত। ৰাজপথৰপৰা ২০০ মিটাৰ খোজ কাঢ়ি “কুলি লাইন”ত উপস্থিত হ'লে এনে লাগে যেন টাইম মেচিনত উঠি ২০০ বছৰ পিছুৱাই আহিছো। বাগিছাৰ বাহিৰ আৰু ভিতৰ দুখন ভিন্ন পৃথিৱী। বাগিছাৰ বাহিৰৰ পৃথিৱীত পুঁজিবাদী ভোগৰ ছিটিকনি হ'লেও trickle down হৈ সাধাৰণ মনুহৰ গাত পৰিছে। বাগিছাৰ ভিতৰত এতিয়াও এক ঔপনিৱেশিক জগত। অসমৰ চাহ বাগানৰ বিষয়ে আমেৰিকাৰ The Gurdian সংবাদ গোষ্ঠীয়ে নিৰ্মাণ কৰা তথ্যচিত্ৰৰ নাম Modern Slaves in Assam. হয়, দাসৰ দৰেই অনা হৈছিল এওলোকক। দাসসদৃশ জীৱন এতিয়াও। প্ৰায় দুশ বছৰ পাৰ হৈ গৈছে। কেইবাটাও প্ৰজন্ম। দুশ বছৰত গঢ়ি উঠিছে শোষণৰ কটকটীয়া বান্ধোন। চৰ্দাৰৰ কথা শুনিবয়ে লাগিব। বাবুলৈ ভয় লাগে। আৰু চাহাব!চাহাবতো “মাই বাপ”। দুশ বছৰে দুখ,যন্ত্ৰণা,বঞ্চনা সহ্য কৰি কৰি এতিয়া যেন সেইবোৰ মজ্জাগত হৈ পৰিছে।\nআইনত বহু কথাই আছে :১৯৫২ চনৰ Assan plantation Labour ruleৰ ৫২ নং ধাৰা অনুসৰি সকলো বাগিছাতে প্ৰাথমিক বিদ্যালয় স্থাপন কৰা আৰু তাৰ ১০০% চোৱাচিতাৰ দায়িত্ব বাগান মালিক পক্ষৰ। একেই আইনৰ ৫৫ নং ধাৰ অনুসৰি বাগিছা কৰ্তৃপক্ষই প্ৰতি ৪০জন ছাত্ৰ/ছাত্ৰীৰ বাবে এজনকৈ শিক্ষক নিযুক্তি দিব লাগিব। আকৌ ৫৭ নং নিয়ম অনুসৰি কোনো ছাত্ৰ/ছাত্ৰীৰপৰা একো মাছুল ল'ব নোৱাৰিব। কিন্তু এই নিম্নতম আইনখিনিও সকলো ঠাইতে ৰূপায়ণ হোৱা নাই।\nবাগিছাৰ শৈক্ষিক অৱস্থা :এজন গৱেষকৰ মতে চাহ বাগিছাৰ শৈক্ষিক অৱস্থা (প্ৰাপ্তবয়স্কৰ সক্ষৰতা আৰু নামভৰ্তি হাৰৰ ভিত্তিত) ভাৰতৰ দ্বিতিয় সৰ্বনিম্ন। একমাত্ৰ আন্দামান নিকোবৰ দ্বীপপুঞ্জৰ নৃগোষ্ঠীয় লোকসকলহে শৈক্ষিক দিশত এওঁলোকতকৈ অলপ পিছপৰা।\nঅসমৰ স্বাক্ষৰতাৰ হাৰ ৬৪%। চাহ জনগোষ্ঠীৰ স্বাক্ষৰতাৰ হাৰ ২৭%। গোলাঘাট আৰু কাছাৰ জিলাত দুখন প্ৰাথমিক বিদ্যালয় অসম চৰকাৰে চলাই আছে। তাৰ বাদে চাহ বাগানৰ সকলো প্ৰাথমিক বিদ্যালয় বাগান কৰ্তৃপক্ষই চলায়। অসম সৰ্বশিক্ষা মিছনে বাগিছাৰ ভিতৰত শিক্ষা প্ৰসাৰৰ বাবে বাগিছা শিক্ষা কমিটি'পাতি দিছে। 'বাগিছা শিক্ষা কমিটি'য়ে ২০০৭ চনত দিয়া প্ৰতিবেদন আৰু বিভিন্ন গৱেষক তথা প্ৰতিষ্ঠানৰ অধ্যয়নৰপৰা প্ৰকৃত ছবিৰ কিছু আভাস পোৱা যায়।\n১। বিদ্যালয়বোৰৰ আন্তঃগাঁথনি অতি বেয়া। ডেস্ক,বেন্সো নাই বহু বিদ্যালয়ত। আনকি একো নোহোৱাকৈ গছৰ তলতো বিদ্যালয় চলি আছে। RTE মতে থাকিবলগীয়া ব্লেকব'ৰ্ড,গ্লোব,মেপ আদিৰতো চিন-মোকামেই নাই।\n২। বহু ঠাইত ১৫০/২০০ ছাত্ৰ/ছাত্ৰীক এজন শিক্ষকেই পঢ়াই আছে।\n৩। সাধাৰণতে বাগিছাৰ শিক্ষিত শ্ৰমিক এজনকে বাগিছা কৰ্তৃপক্ষই প্ৰাথমিক বিদ্যালয়ৰ শিক্ষকৰূপে নিয়োগ কৰে। বহু সময়ত শিক্ষকজনে আধা সময় বাগিছাত কাম কৰি বাকী আধা বেলা পাঠদান কৰে। বাগিছাত কাম নকৰি কেৱল পাঠদান কৰিলে দৰমহা কৰ্তনো কৰা হয়।\n৪। বাগিছাত পাত ছিঙাৰ সময়ত বহু ঠাইত বিদ্যালয় বন্ধ থাকে। কিয়নো ছাত্ৰ-শিক্ষক সকলো পাত ছিঙাৰ কামত লাগিব লাগে।\n৫। বহু ছাত্ৰ/ছাত্ৰীয়ে প্ৰথমিক বিদ্যালয়ো সমাপ্ত নকৰে। বিষেশকৈ ছোৱালীবোৰক ৯/১০ বছৰ বয়সতে বাগিছাৰ কামত লগাই দিয়া হয়।\n৬। শিক্ষকসকলক প্ৰশিক্ষণ দিয়াৰ কোনো ব্যৱস্থা নাই।\nপ্ৰাথমিক শিক্ষাৰেই এই অৱস্থা। উচ্চ মাধ্যমিক বা স্নাতক শিক্ষা স্পৰ্শ কৰা (উত্তীৰ্ণ নহয়)মানুহ, আনকি ডাঙৰ বাগানবোৰতো আঙুলিৰ মূৰত গণিব পৰাকৈ আছে। North East SocialReseach Centre (NESRC)য়ে চলোৱা এক ক্ষেত্ৰভিত্তিক সমীক্ষা মতে ৭,৫৯% পুৰুষ আৰু ৩,৬৬% মহিলাহে উচ্চ বা উচ্চতৰ মাধ্যমিক উত্তীৰ্ণ। ২,২৭% পুৰুষ আৰু ০.৩৯% মহিলা স্নাতক। এই প্ৰতিবেদন মতেই চাহ জনগোষ্ঠীৰ মাত্ৰ ০.৪১% মনুহে বিশ্ববিদ্যালয়ৰ ডেওনা অতিক্ৰম কৰিছে।\nআপাত দৃষ্টিত শিক্ষাৰ এই অনগ্ৰসৰতাৰ বাবে মানুহবোৰৰ অসচেতনতাও এটা কাৰণ। কিন্তু আচলতে প্ৰজন্মৰ পিছত প্ৰজন্ম এক ঔপনিৱেশিক পৰিৱেশত তেওঁলোকক অসচেতন কৰিয়ে ৰখা হৈছে।\nশিশু শ্ৰমিক আইনত সুৰুঙা : বাগিছা শ্ৰমিক আইন, ১৯৫১ৰ ২৪ অৰু ২৬ নং ধাৰা অনুসৰি বাগিছাৰ ভিতৰত ১২ বছৰৰ অনূৰ্ধ্ব কোনো শিশুৱে কাম কৰিব নোৱাৰিব। কিন্তু ১২ৰপৰা ১৭ বছৰৰ ল'ৰা-ছোৱালীয়ে বাগানৰপৰা শাৰীৰিক সক্ষমতাৰ প্ৰমাণপত্ৰ পাবৰ বাবে (সপ্তাহত ২৭ ঘন্টাতকৈ বেছি আৰু ৰাতি কাম নকৰোৱাৰ চৰ্তত)কাম কৰিব পাৰিব বুলিও উল্লেখ আছে। আকৌ এই প্ৰমাণপত্ৰখন বাগিছাত স্থায়ী শ্ৰমিকৰূপে নিয়োগ পাবলৈ দৰকাৰ হয়। এই প্ৰমাণপত্ৰ আহৰণৰ কথাটোৱে শিশু শ্ৰমিক নিয়োগক একপ্ৰকাৰ বৈধতা প্ৰদান কৰে। ১৯৮৬ চনৰ শিশু শ্ৰম নিষিদ্ধ আৰু নিবাৰণ আইন (Child Labour Prohibition and regulation Ac, 1986)খনে আগৰ বাগিছা শ্ৰমিক আইন, ১৯৫১ৰ সংশোধন কৰি বাগিছাত শ্ৰমিক নিয়োগৰ নিম্নতম বয়স ১৪ বছৰ ধৰি দিয়ে। কিন্তু বাকী সকলো একে থাকে। দেশৰ বাকী সকলো শিশু শ্ৰমবিৰোধী আইনত ১৫ বছৰৰ তৰৰ শিশুক কামত নিয়োগ কৰিলে শিশু শ্ৰমিক বুলি ধৰা হয়।\nধোঁৱাচাঙত শিক্ষাৰ মৌলিক অধিকাৰ আইন :এই আইন মতে ৬ৰপৰা ১৪ বছৰৰ সকলো শিশুৱে শিক্ষা লাভৰ সুযোগ পোৱাটো মৌলিক অধিকাৰ। অসম সৰ্বশিক্ষা অভিযান মিছনে ২০০১২ চনত চলোৱা এক সমীক্ষা মতে অসমত ৬ৰপৰা ১৪ বছৰৰ ২৫% শিশু বিদ্যালয়লৈ যাব পৰা নাই। চাহ বাগিছাৰ ভিতৰত এই হাৰ ৪৩%। আইন মতে বাগিছাৰ মালিক পক্ষৰ দায়িত্ব প্ৰথমিক বিদ্যালয় স্থাপনৰহে। কিন্তু যদি শিক্ষাৰ মৌলিক অধিকাৰ আইন প্ৰয়োগ হ'ব লাগে তেন্তে বাগিছাত মাধ্যমিক তথা উচ্চ মাধ্যমিক বিদ্যালয় স্থাপনৰ দায়িত্ব কাৰ? নিশ্চয় চৰকাৰৰ। অসম চৰকাৰে ইমান বছৰেতো নকৰিলেই,RTE আইনখন হোৱাৰ পিছতো কৰা নাই। এইদৰে চৰকাৰ নিজেই নিজৰ আইন ভঙ্গ কৰাৰ অপৰাধত অপৰাধী।\nবিষয় চাহ বাগান শৈক্ষিক অৱস্থা\nNo Comments : "চাহ বাগানৰ শৈক্ষিক অৱস্থা"


সফল দল-ব্যৰ্থ অধিনায়ক! শলাগ নাই নাইট কেপ্টেইন মৰ্গানৰ… -\nHomeক্ৰীড়াসফল দল-ব্যৰ্থ অধিনায়ক! শলাগ নাই নাইট কেপ্টেইন মৰ্গানৰ…\nসফল দল-ব্যৰ্থ অধিনায়ক! শলাগ নাই নাইট কেপ্টেইন মৰ্গানৰ…\nনতুন দিল্লীঃ সুদীৰ্ঘ ৭বছৰৰ পাছত আইপিএলৰ ফাইনেলত উপনীত হৈছে কলকাতা নাইট ৰাইডাৰ্ছ। ইয়াৰ বাবে দলৰ অধিনায়কজনকে অধিক প্ৰাধান্য দিয়া বুলি ধাৰণা কৰা হয়। কিন্তু ইয়ন মৰ্গানৰ ক্ষেত্ৰত ছবিখন ওলোটা। কলকাতাক ফাইনেললৈ লৈ যোৱাৰ পাছতো পৰৱৰ্তী ছিজনত ইয়ন মৰ্গানক দলত অন্তৰ্ভুক্ত কৰা-নকৰাক লৈ প্ৰশ্ন উত্থাপন হৈছে। বীৰেন্দ্ৰ ছেহৱাগে কেকেআৰ দলৰ ‘দ্বৈত মানদণ্ড’ সম্পৰ্কেও প্ৰশ্ন উত্থাপন কৰিছে। ভাৰতৰ প্ৰাক্তন ক্ৰিকেটাৰগৰাকীয়ে কয়, ‘কলকাতাৰ অধিনায়কে ২০-২৫ ৰানো সংগ্ৰহ কৰিবলৈও অসক্ষম।\nদলৰ হৈ একো কৰিব পৰা নাই মৰ্গানে। দীনেশ কাৰ্তিকক বিগত ছিজনৰ আইপিএলৰ মাজভাগত অধিনায়ক পদৰ পৰা আঁতৰোৱা হৈছিল। তেন্তে মৰ্গানৰ ক্ষেত্ৰত তেনে পৰিস্থিতিৰ উদ্ভৱ নহ’ব কিয়? মই নিশ্চিত নহয় যে, আগন্তুক বৰ্ষত নিলামৰ পূৰ্বে মৰ্গানক দলত অন্তৰ্ভুক্ত কৰা হ’ব নে নাই।’ অধিক আক্ৰমণাত্মক ভাষাত ছেহৱাগে কয়, ‘মই নাজানো তেওঁ পুনৰ কেতিয়াবা কলকাতাৰ হৈ খেলিব নে নাই। কাৰণ মৰ্গানে কথাৰ বাহিৰে একো কৰা নাই। এজন অধিনায়ক হিচাপে ৰান সংগ্ৰহ কৰিব পাৰিব লাগিব। মনত থকাকৈ তেওঁৰ পৰা মই একো পোৱা নাই এতিয়ালৈকে।’ উল্লেখ্য যে, মৰ্গানে আইপিএলৰ চলিত ছিজনত এতিয়ালৈকে ১৬ খন খেলত ১২৯ ৰাণ সংগ্ৰহ কৰিছে। গড় ৰান ৰেট ১১.৭২ আৰু ষ্ট্ৰাইক ৰেট ৯৮.৪৭ ।\nPrevious articleপৰ্দা ফাচ! পলাতক অপৰাধীও আছিল আৰিয়ানক আটক কৰা দলত, জাৰি হ’ল লুকআউট নটিচ\nNext articleহৰিষতে বিষাদ! তিৰস্কৃত প্ৰাক্তন নাইট অধিনায়ক